Impalaeriezh c'halian - Wikipedia\nAn Impalaeriezh C'halian (e latin, Imperium Galliarum) eo an anv a vez roet hiziv d'ar rouantelezh dizalc'h a badas eus ar bloaz 260 betek 274, e-pad Enkadenn an Trede Kantved en Impalaeriezh Roma.\nKêr-benn Colonia Agrippina\n- Krouidigezh 260\n- Adaloubet gant an Impalaeriezh Roman 274\nMoneiz Postumus, an impalaer galian kentañ].\nEn em zisrannet e oa proviñsoù Galia, Britannia, hag Hispania, ha Baetika er c'hreisteiz. Kregiñ a reas an enkadenn pa voe prizoniet an impalaer Valerian gant ar Bersed, ha pa chomas e vab Gallienus e-unan er galloud. Gouarnerien e Panonia en em savas a-enep a galloud-kreiz, ar pezh a redias an impalaer da vrezeliñ war ribl an Danav ha da lezel Postumus, gouarner Germania Superior ha Inferior.\nHêr an impalaeriezh Saloninus a chomas gant prefed ar bretoridi, Silvanus, e Köln ma tleje bezañ bet e surentez. Goude un nebeud trec'hoù a-enep ar C'hermaned, avat e kemeras Postumus Köln hag e embannas e oa impalaer.\nEn Augusta Trevivorum e lakaas e gêr-benn. Krouiñ a reas ur sened gant koñsuled dilennet hag ur ward bretorian.\nMuioc'h eget un arouez eus ar rouestl a rene en impalaeriezh roman e oa an impalaeriezh c'halian. Diskouez a ra bezañs un identelezh proviñsel oc'h enebiñ ouzh ar romanitas, spered-korf al lejionoù ha galloud an noblañs lec'hel. Kammamzeriek e vefe gwelet enni un doare "broadelouriezh c'halian". Postumus a zisklêrie e oa e vennozh nemetañ gwareziñ galia diouzh ar C'hermaned.\nListenn an impaelerien c'halianAozañ\nDre o fezhioù-moneiz dreist-holl e anavezer anv an impalaerien c'halian.\n(Laelianus 268, alouber)\n(Domitianus 271 – ?, alouber)\nTetricus II 270 - 273 (mab Tretricus ; caesar)\nBouvier-Ajam, Maurice ː Les empereurs gaulois. Tallandier. 1984\nAdtapet diwar « https://br.wikipedia.org/w/index.php?title=Impalaeriezh_c%27halian&oldid=1857557 »\nDernière modification le 25 Du 2019, à 11:59\nKemmoù diwezhañ degaset d'ar bajenn-mañ d'an 25 Du 2019, da 11:59.


Karl Liebknecht (13 a viz Eost 1871, Leipzig; 15 a viz Genver 1919, Berlin) a oa ur c'homunour dispac'hour alaman, ezel eus SPD, evel e dad, anvet Wilhelm Liebknecht.\nBuan e stourmas evit ma c'helfe ar re yaouank en em aozañ war dachenn ar politikerezh, ha dreist-holl a-enep d'ar soudardegezh. Abalamour d'e levr anvet Soudardegezh hag enep-soudardegezh e voe aozet ur prosez a-enep dezhañ, ha bac'het e voe. E-keit ma oa bac'het e voe dilennet kannad er Reichstag.\nA-raok ma krogfe ar Brezel Bed Kentañ e kemeras perzh en un tolpadeg a-enep d'ar brezel, aozet gant strolladoù sokial-demokrat beljian, gall hag alaman e Condé-sur-l'Escaut.\nE miz Eost 1914 ec'h embannas e oa a-enep ar vot evit an dispignoù brezel, met asantiñ a reas memestra hag e heuliañ ali e strollad. E miz Kerzu 1914 e voe kentañ kannad ar Reichstag o votiñ a-enep an dispignoù-se, daoust da urzh e strollad politikel. Er bloaz goude e teuas a-benn da gendrec'hiñ ur c'hannad all, Otto Rühle e anv, ha diwezhatoc'h un ugent kannad sokialour bennak.\nE penn-kentañ 1915 e savas, asambles gant Rosa Luxemburg, ar strollad spartakour. A-hed ar Brezel Bed Kentañ e stourmas hag e tisplegas ne ranke ket an dud mont da stourm a-enep da broleterien ar broioù, met kentoc'h a-enep da vourc'hizien o bro dezho. Rediet e voe da ober e goñje, met nac'hañ a reas implijout un arm. Da-geñver an emvod bet aozet gant ar strollad spartakour d'ar 1añ a viz Mae 1916 e tistagas ur brezegenn a-enep d'ar brezel, harzet e voe, tamallet e voe outañ bezañ un treitour, ha bac'het e voe. Dieubet e voe pa grogas dispac'h alaman miz Du 1918. Asambles gant Rosa Luxemburg e savas Strollad Komunour Alamagn (alamaneg : KPD). Embannet e voe Republik Weimar, met fellout a rae da Liebknecht ha da Luxemburg kaout ur republik sokialour.\nE-kerzh an taol-dispac'h spartakour a-enp da c'houarnamanr sokial-demokrat Friedrich Ebert e voe prest da zegemer un emsavadeg armet. War ar poent-se e voe disemglev etrezañ ha Rosa Luxemburg. An daou anezho a voe harzet ha lazhet gant ar Strolladoù Frank d'ar 15 a viz Genver 1919, diwar urzh Gustav Noske, unan eus pennoù SPD. Hemañ en doa resevet an holl c'halloudoù digant prezidant ar Reich, Friedrich Ebert e anv.\nAdtapet diwar « https://br.wikipedia.org/w/index.php?title=Karl_Liebknecht&oldid=1638516 »\nDernière modification le 16 Ebr 2015, à 13:54\nKemmoù diwezhañ degaset d'ar bajenn-mañ d'an 16 Ebr 2015, da 13:54.


2 a viz Ebrel 1947\nPriz lennegezh Kuzul an Norzh 1998 gant Efter att ha tillbringat en natt bland hästar. \nTua Birgitta Forsström (2 a viz Ebrel 1947 e Borgå, Reter Uusimaa) a zo ur skrivagnerez finlandat a skriv e svedeg.\nBrudet eo Forsström evit bezañ un difennerez eus endro Finland. Alies ec'h implij arroudoù skrivagnerien all (evel Egon Friedell, Ludwig Wittgenstein, Hermann Hesse ha Friedrich Nietzsche) en he skridoù. Lakaat a ra anezho e-kreiz he barzhonegoù, pe ec'h implij anezho evel digoradur pe ehanoù. E 1972 e voe embannet he levr kentañ, titlet En dikt om kärlek och annat.\n2013 – En kväll i oktober rodde jag ut på sjön\nAdtapet diwar « https://br.wikipedia.org/w/index.php?title=Tua_Forsström&oldid=1820074 »


Humble drame - Wikipedia\nHumble drame (Tamm gwallreuz) zo un danevell gant Guy de Maupassant e 1883.\nPoltred Guy de Maupassant.\nEmbannet e Gil Blas an 2 a viz Here 1883, ha sinet Maufrigneuse.\nAdembannet e voe e 1912, en dastumad Misti.\nAdembannet e voe an dastumad e 1967 gant Le Livre de poche. Adembannet e voe ar gontadenn e 1974 en embannadur klok La Pléïade.\nDamheñvel eo an istor ouzh an danevell Rencontre, embannet en 1882 : amañ e c'hoarvez en Aovergn e-lec'h ar c'h-Côte d'Azur, ha disheñvel eo tudennoù an div zanevell.\nHumble drame, e-barzh Misti, dastumad ugent danevell diwar zorn Maupassant, Éditions Albin Michel, Le Livre de poche n° 2156, 1967.\nHumble drame, Maupassant, contes et nouvelles, texte établi et annoté par Louis Forestier, Bibliothèque de la Pléiade, Gallimard, 1974.\nAdtapet diwar « https://br.wikipedia.org/w/index.php?title=Humble_drame&oldid=1798195 »\nKemmoù diwezhañ degaset d'ar bajenn-mañ d'an 20 Mez 2018, da 17:22.


Emgann Little Bighorn - Wikipedia\nEmgann Little Bighorn\nEmgann Little Bighorn pe Custer's Last Stand pe c'hoazh Battle of the Greasy Grass e-kostez an Indianed Lakota hag Indianed ar plaenennoù a voe un emgann a c'hoarvezas etre Indianed Amerika hag arme ar Stadoù-Unanet d'ar 25 ha d'ar 26 a viz Even 1876, e-kichen ar stêr Little Bighorn e reter Montana e-kerzh ar Great Sioux War of 1876 ("Brezel meur ar re Sioux 1876").\nTamm eus Great Sioux War of 1876\n25 - 26 a viz Even 1876\nTrec'h gant Lakota, Cheyenne hag Arapaho\nPeurfaezhet nerzhioù an US Army\nTro 700 Indianed\nEtre 1 500 ha 2 500\nJames Calhoun † Sitting Bull\n7vet Marc'hegezh U.S. Indianed\n6 marvet goude an emgann 31 lazhet\n(136 d'an uhelañ)\nBetek 160 gloazet\nDiouzh tu an Amerindianed e oa meuriadoù Lakota ha Cheyenne o vrezeliñ asambles, pa oa ar 7vet rejimant marc'hegerezh diouzh tu an arme stadunanat.\nAn trec'h a yeas gant an Indianed, renet gant Sitting Bull, hag a bilas tud ar jeneral Custer.\nAn emgann a oa bet un trec'h meur gant ar meuriadoù Lakota, Cheyenne an norzh hag ar re Arapaho. E-penn an Indianed e oa meur a benn brudet gant Crazy Horse ha Chief Gall, bountet hag awenet gant hunvreoù Sitting Bull (Tȟatȟáŋka Íyotake).\nAr rejimant 7vet marc'hegerezh eus an US Army, ar Batailhon Custer en e douez, un nerzh a 700 soudard renet gant George Armstrong Custer, a voe trec'het garv. Pemp kompagnunezh diwar daouzek eus ar 7vet rejimant a voe lazhadeget. Ouzhpenn da-se, Custer a oa bet lazhet, gant daou eus e vreudeur, un niz dezhañ, hag ur breur-kaer.\nHollad ar c'holloù evit tu al lu stadunanat a voe 268 marvet, 55 gloazet don (6 a varvas diwar o gloazadennoù), e-touez ar c'holloù e voe pevar Indian sklêrijenner Crow ha daou sklêrijenner Pawnee.\nFromoù tud Stadoù Unanet Amerika a oa lies da geñver ar Great Sioux War, dreist-holl goude faezhadenn Custer. Gant an amzer o redek e troas Custer hag e soudarded da harozed, kenderc'hel a reas ar skeudenn-se betek ar bloavezhioù 1960. An emgann, ha dreist-holl kadoniezh Custer, zo bet studiet alies gant an istorourien.\nSitting Bull c. 1885\nAdtapet diwar « https://br.wikipedia.org/w/index.php?title=Emgann_Little_Bighorn&oldid=1905024 »\nDernière modification le 16 Mez 2021, à 19:31\nKemmoù diwezhañ degaset d'ar bajenn-mañ d'an 16 Mez 2021, da 19:31.


Nevez ! — Bannoù-heol\nPostet d'an 01/12/2006 - Pennadoù\nDistro eo hor c'hanfard Titeuf hag e zoare dibar da welet ar bed, hag hini ar c'hrouadurioù rak, ar wezh-mañ, eo bet ganet e c'hoar vihan !\nAr re, bras ha bihan, o deus bet tro da lenn Titeuf e brezhoneg gant an albom niv. 6 Kenô, bed kriz o do mil blijadur o tizoleiñ troioù-kamm nevez, sotonioù hag ijin al lampon hegredik-se.\nLakaat tudenn Zep, da lavaret eo Titeuf, da gomz brezhoneg zo ouzhpenn ur soñj mat, un ezhomm eo evit ar brezhoneg : diskouez d'ar re yaouank penaos e vez graet gant ur brezhoneg bev evit lavaret ar pezh o deus da lavaret, en un doare m'o deus c'hoant hag ezhomm da gomz, evel e galleg cool. Ha dres, un taol kaer eo bet lakaet skolajidi da gemer perzh el labour treiñ (ar c'hlasoù pevare melen ha pevare glas, 2005-06, e skolaj Diwan ar Releg-Kerhuon) ; gourc'hemennoù d'an holl anezhe.\nM'ho peus bet tro da lenn Titeuf e galleg ho po fars o welet penaos eo bet troet Vomito, super cool, minus, c'est pô vrai... Hag ar 7vet albom zo unan eus ar re wellañ.\nArzhig du, 12 levrig\nSed amañ un dastumad 12 levrig mat ha marc'had-mat (2 € an tamm) evit ar vugale vihan, eus 18 miz betek 6 vloaz. Lakaet eo bet Petit Ours Brun e brezhoneg gant Arno ha Loeiz Elegoed, eus an ti-embann Bannoù-heol, gant aotre an embannadurioù Bayard.\nPenaos 'ta ? N'anavezit ket an arzhig holl-vrudet bet ganet gant ar skeudennourez Danièle Bour ?! Abaoe 30 vloaz e vez gwerzhet ouzhpenn ur milion a skouerennoù bep bloaz e Frañs ; hag ouzhpenn galleg ha brezhoneg a oar hon harozig : saozneg ivez a gomz, ha kastilhaneg, koreeg, sinaeg ha kement zo.\nHag e brezhoneg e ray berzh ivez hep mar na marteze : 7 tresadenn sklaer ha plijus, ha pep a destennig aes da lenn a-dal dezhe.\nEn ul levrig e welimp Arzhig Du o prenañ bara e-unan gant skoazell e vamm, ha lorc'h ennañ. En un all e vo Arzhig Du oc'h en em dreuzwiskañ evel ur furlukin. Gwelet e vez Arzhig Du o vont da gousket, pe o klask mont kentoc'h. Gant ul levrig all c'hoazh e vo kontet penaos e ra Arzhig Du war ar ruz-revr evit diskenn buanoc'h. Arzhig Du a blij an diskar-amzer dezhañ, kement a draoù a vez da zizoleiñ en natur. Arzhig Du a zo ur mailh, a dra sur, pa weler pegen prim ha ouesk eo. Gwelet a reoc'h ivez pegen fier e vez Arzhig Du war e varc'h-houarn ha pegen buan ez a a-drugarez d'e rodigoù... re vuan ? Arzhig Du a ra sotonioù bras ivez, evel an holl vugale o deus bet treset ouzh mogerioù o c'hambr. Gwelloc'h e vo ober diouzh skouer Arzhig Du o livañ tresadennoù kaer gant paper ha livaj. Hopala, ouzhpenn kavout Arzhigez C'hris ha plijus a ra hon harozig : Arzhig Du a zo amourous ! M'ho peus c'hoant da c'houzout penaos ober, sellit ouzh Arzhig Du o sevel ul lochenn met diwallit memes tra ! Ha war-lerc'h kement a droioù-kaer, evel-just, Arzhig Du en deus naon du !\nBannoù-heol, 140, straed Pont-'n-Abad, 29 000 Kemper


in: User br-0, User m2-N, User ca-N,\nDemat, ma anv a zo Josep Maria Roca Peña ha oajet on a 26 bloaz.\nGanet on bet ha chom a ran e Barselona, e Bro-Gatalogn, evel-se Katalan on; ha ma c'hoant a zo frankiz Bro-Gatalogn. Komz a ran katalaneg, spagnoleg, mes ivez portugaleg, rak bevet am eus e Bro-Bortugal un nebeud amzer a zo. Karout a ran dreist holl teir steudad: Star Trek, Code Lyoko ha Winx Club, ha wikioù eus ar steudadoù se am eus e kalz a yezhoù.\nMa fell deoc'h e rafen un droidigezh pe un reizhadenn e , , , , pe , laoskit ur gerig din gant ho koulenn hag e rin war-dro. Marplij skrivit din ma fajenn kaozeadennoù.\nMa yezhoù eo ar re-mañ :


Acaill Bheag - Wikipedia\nTour-tan Acaill Bheag\nAcaill Bheag (Achillbeg e saozneg) zo un enezenn vihan war aod kornôg Iwerzhon, e kontelezh Maigh Eo. Emañ war-hed 150 metr diouzh enez Acaill, ha 3,5 km en hanternoz da enez Cliara. Acaill vihan eo ster hec'h anv.\nE 1965 e oa aet kuit annezidi ar geriadenn a oa e-kreiz an enezenn, da chom war an douar-bras pe war enez Acaill. Hiziv n'eus mui nemet tiez-vakañsoù eno, hag un tour-tan, savet e 1965 ivez. Asambles gant tour-tan enez Cliara e verk an hent da vont tre e bae Cuan Mó.\nJonathan Beaumont: Achillbeg - The Life of an Island The Oakwood Press. 2005.\nAdtapet diwar « https://br.wikipedia.org/w/index.php?title=Acaill_Bheag&oldid=1904512 »\nKemmoù diwezhañ degaset d'ar bajenn-mañ d'an 8 Mez 2021, da 10:42.


Pajenn:Crocq - Marvailhou Kerne, 1910.djvu/92 - Wikimammenn\nPajenn:Crocq - Marvailhou Kerne, 1910.djvu/92\ne varrikennou, hag an noz a deue. Eur wech kouezet an denvalijen endro d’ezan, e savas koulskoude diwar e zaoulin.\n— « Ma ! emezan, ar pep gwella am eus da ober eo goulen he ali digant va gwreg, ha distrei varc’hoaz vintin. »\nRenka a reas ar skudel war ar varriken ; e dok, avat, a jommas war al leur-zi, hag, en eur vont er-meaz, e tizonjas alc’houeza an nor war e lerc’h. Siouaz ! re a draou oa o tansal en e benn !\nDaou hent a gas diouz Kermoal da Gerdrizek : an hent bras ez eus kalz a dro gantan, e-lec’h ar wenojenn eün-tenn a droc’h kalz berroc’h, nemet ma tremen dre lanneg « Toull ar C’horrig ». Herve Stroalleg a gemeras ar wenojenn, e-giz m’edo boazet ; ha neuze, an noz a oa sioul ha kaer, hag al loar a lugerne skler en he c’hann. An avel a skube dirazan war an oabl koumoul du a-doulladou, hag a c’houeze war ar paour kez Herve ken didruez ma kornigelle eus an eil tu d’egile : « Avel daonet, emezan, ne deu ket mez d’it ? Brao eo d’it gwallgas eun den ken skuizet e zivesker outan e-giz ma ’z oun. » Hag e tiskoueze e zaou zorn d’al loar, egiz p’en dije bet c’hoant da zistaga eur jotad, eur javedad bennak ganti !…\nE-kreiz al lanneg, ar wenojen a dremene dre gichen eur menhir, eur peulvan uhel-zavet, hanvet « Biz ar C’horrig » pe c’hoaz « Toull ar C’horrig », rak an holl dre ar barrez a grede start e oa kleuzet ar peulvan en diabarz, ken ma tistone egiz eur c’hloc’h pa skoed war e du diavez. Hag e kleuz ar menhir e oa o chomm eur c’horrig ken kriz e galon ha mein e di, hag a bep seurt siou fall en e greiz. Gwechall en doa laeret meur a blac’h yaouank\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/92&oldid=113766 »\nKemmoù diwezhañ degaset d'ar bajenn-mañ d'an 3 Gen 2018, da 18:02.


Buhez ar Sent/1912/Thomas, abostol - Wikimammenn\nBuhez ar Sent/1912/Thomas, abostol\n◄ Per Canisius Thomas Mari Mancini ►\nThomas a oa ganet er Galile. O vezan klevet hano eus ar burzudou a rê Jezuz, e kredas e oa ar C’hrist, ha ne zaleas ket da heuilh anezan en pep lec’h. An enor en devoe da vezan dibabet evit unan eus an daouzek abostol.\nPa fellas d’Hon Zalver mont da Vethani evit rei ar vue d’e vignon Lazar, a oa neve varo, an diskibien hen dizalias, en eur lavaret :\n— N’eus nemet eur pennadik, ar Judevien a felle d’eze ho lazan a dôliou mein, hag e fell d’ec’h distrei dioustu en o zouez ?\n— Deomp bepred ! eme Jezuz.\n— Deomp ive, eme Dhomas d’an diskibien, evit mervel gant Hon Mestr.\nDe arôk e varo, epad ar goan divezan a reas gant e ziskibien, Jezuz a lavaras d’eze :\n— N’et ket d’en em jalan mac’h an d’ho kuitât, rak mont a ran da gempenn d’ec’h eur plas kaer ; dizrei a rin evit ho kerc’hat hag ho tigas d’al lec’h ma vezin ma-unan. Gouzout a ret da belec’h ec’h an, hag anaout a ret an hent.\n— N’ouzomp ket, eme Dhomas dioustu, da belec’h ec’h êt ; penôs neuze e c’hallfemp anaout an hent ?\n— Me, eme Jezuz, eo an hent, ar wirione hag ar vue ; den n’hall mont da gaout ma Zad nemet drezon-me.\nAbarde an devez ma oa savet eus e ve leun a vue, Jezuz a ’n em ziskouezas d’e ziskibien, en eur lavaret d’eze :\n— Ar peuc’h ra vezo ganec’h !\nThomas ne oa ket war al lec’h, ha ne fellas ket d’ezan kredi an Ebestel, pa lavarent d’ezan e oa savet Jezuz eus e ve leun a vue, hag o devoa e welet.\n— Nan, emezan, ne gredan ket ac’hanoc’h, ha ne gredin nemet p’am bezo gwelet roudou an tachou en e zaouarn hag en e dreid, ha laket ma biz en gouli e goste.\nEiz devez goude, e oa gant an diskibien-all en eur gambr, an dorojou prennet mat warneze, gant aôn ouz ar Judevien. Jezuz a ’n em ziskouez dirake en eur lavaret, evel en dro gentan :\n— Ar peuc’h ra vezo ganec’h.\nHag en eur drei ouz Thomas, e lavaras d’ezan :\n— Ha te, Thomas, deus, hag anave ec’h on en gwirione savet eus ma be leun a vue ; gwel ha n’eo ket heman ar c’horf a zo bet staget ouz ar groaz ; sell ouz ma daouarn hag ouz ma zreid, lak da viz en gouli ma c’hoste, ha diwall ken da vezan diskredik.\n— C’houi eo ma Otrou ha ma Doue !\nJezuz a lavaras d’ezan :\n— Kredet a teus, Thomas, abalamour ma teus gwelet ; eürus ar re a gredo hep bezan gwelet.\nGoude bezan resevet ar Spered-Santel da ze ar Pantekost, sant Thomas a yeas da brezek an Aviel en koste ar sav-heol. Prezek a reas en kement bro a oa en Azi, betek an Indez. Gonid a reas eun niver bras a eneou da Zoue, ken dre e skoueriou mat, ken dre e viraklou. Beleien an doueou fôz a gounnare ; ober a rejont kement ma oe kondaonet, gant eur roue pagan, da vezan lazet a dôliou goaf.\nDoue eo ar Mestr, Mestr ar bed-all ha Mestr ar bed-man, ha daoust d’ezan da vezan bet Mestr a holl-viskoaz, n’eus kelou ebet gantan c’hoaz da zilezel e garg. Mestr war bep tra : war ar stered a red eus an eil oabl d’egile ; war ar moriou a ruilh eus an eil ôd d’eben ; war an douar, war e drevajou, war e loened ; Mestr war an treo n’eus bue ebet enne, ha war an treo buezek.\nAdtapet diwar « https://br.wikisource.org/w/index.php?title=Buhez_ar_Sent/1912/Thomas,_abostol&oldid=38401 »\nKemmoù diwezhañ degaset d'ar bajenn-mañ d'an 9 Gou 2012, da 10:49.


Pajenn:Inisan - Emgann Kergidu.djvu/31 - Wikimammenn\nPajenn:Inisan - Emgann Kergidu.djvu/31\nzoudarded a dosteaz hag a lammaz kuit ar golo : an hini a ioa ebarz ne finve tamm. Neuze eun all o kredi edo oc’h ober farsou a grogaz enn he zourn evit her sikour da zevel... Mez siouaz ! maro oa evit mad... Hag an arched kemeret, enn dro genta, evit ober eur fars, a deuaz, enn eil guech, da veza eun arched a zevri, rag antronoz ar republikan a oue sebeliet enn arched-se.\nPeder leo diouc’h kerig vian Lamball ez euz, var zu an avel viz, eur c’hoad braz, hag en euz d’an nebeuta daouzeg mil dervez arad. E kreiz ar c’hoad-se, ouc’hpenn daou c’hant vloaz a ioa, an Aoutrou Olier Lamball, kount Penthievr, en doa savet eul leandi, eun abati pe eur gouent, mar kavit guell, hag en doa lakeat eno menec’h da bedi Doue evit silvidigez he ene. Er c’his-se a rea an noblanz koz. Evit kaout digant Doue ar pardoun euz ho fec’hejou, evit rei bara ha dillat d’ar paour, mignoun Doue var an douar, e roent lod euz ho leveou da venec’h ha n’o doa da ober nemed pedi Doue evit ho madouberour, ha labourat an douar a dro-var-dro, roet d’ezho, evit en em veva ho-unan, ha rei bara d’an nep a deue da c’houlenn da c’harz toull ho dor. Breman ez euz chenchet\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/31&oldid=103105 »\nKemmoù diwezhañ degaset d'ar bajenn-mañ d'an 14 Mez 2017, da 17:00.


Milizag - Wikipedia\n3 515 ann. (2014)\n4° 34′ Kornôg / 48.47, -4.57\nbihanañ 69 m — brasañ 102 m\nMilizag a oa ur gumun eus Bro-Leon e kanton Lokournan, e departamant Penn-ar-Bed, e gwalarn Breizh.\nKendeuzet e oa bet gant Gwiproñvel d'ar 1añ a viz Genver 2017 d'ober ur gumun nevez : Milizag-Gwiproñvel.\n1.2.1 Eil brezel-bed\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Herve Le Guen e anv, ha daou gure, Jean-Marie Talarmin ha Jean-Louis Le Meur.\nUn nijerez Me 109 E-7 (marilhet WNr 7665) « 4 melen » eus an aerlu alaman (Luftwaffe) a gouezhas er gumun d'ar 24 a viz Gouhere 1941, mervel ar reas an nijour, douaret eo e Plouzeniel .\nSkrivet ez eus warnañ: «Milizac, d'he bugale maro er vrezel»\nZeland-Nevez 2 (Aerlu)\nMervel a rejont e-pad an Eil Brezel Bed, pemp anezhe d'an 22 a viz Ebrel 1941 pa gouezhas o c'harr-nij (Vickers Wellington IC marilhet L7798 ha kodet HA-S) etre Lanriware ha Milizag, an hini all pa gouezhas e garr-nij (Spitfire Vb marilhet AA746 ha kodet VZ-K) e Gwiproñvel d'ar 7 a viz Even 1943.\nD’an 31 a viz Mae 2005 e oa bet votet ar garta Ya d'ar brezhoneg gant kuzul-kêr ar gumun.\nD'ar 17 a viz Here 2005 a oa bet roet d'ar gumun al label Ya d'ar brezhoneg live 1.\nE distro-skol 2016 e oa 120 skoliad enskrivet er c'hlasoù divyezhek (18,3% eus skolidi ar gumun evit a sell ouzh ar c'hentañ derez).\nBro-Saoz Yealmton 1988\n(br) Milizag war lec'hienn Geobreizh\nSkol bublik Marcel Aymée\nKlub tennis Milizag\nKlub mell-droad sant-Pêr Milizag\nAdtapet diwar « https://br.wikipedia.org/w/index.php?title=Milizag&oldid=1821188 »\nDernière modification le 10 Gen 2019, à 12:08


Kloerdi - Wikipedia\nUr c'hloerdi zo ur skol ma vez desket an danvez-beleien gatolik, anvet ivez kloareged pe kloer. Daou seurt a zo:\nur c'hloerdi bihan a zo ur skol eil derez (skolaj, lise) ma roer deskadurezh d'ar yaouankiz, en sell da gas anezhe d'ar c'hloerdi bras goude\nur c'hloerdi bras a zo ur skol-uhel ma vez desket ar vicher a veleg.\nBrest, dor ar c'hloerdi, XVIIvet kantved.\nAr c'hloerdioù zo deuet war wel adal ar 17vet kantved, da heul un dekred statudet gant Sened-Meur an Iliz katolik roman dalc'het e Trento (1545-1563). Betek neuze, e veze stummet an dañvez-beleien er skolioù-meur, e-giz ar vedisined hag an dud a lezenn (an holl aotrouien o saeoù du). Padal, deuet e oa ar skolioù-meur da vezañ kontammet gant ar menoioù nevez oc'h elbikat ouzh beli Rom. Sant Charlez Borrome (1538-1584) an hini oa a grouas ar c'hloerdi kentañ en eskopti Milano.\nBetek er bloavezhioù 1970 e oa ur c'hloerdi bihan da vihanañ e pep eskopti, hag ur c'hloerdi bras ivez. Abaoe ar bloavezhioù 1980 n'eus ket a gloerdioù bihan ken, ha ne vez nemet ur c'hloerdi bras e pep arc'heskopti.\n1 Kloerdioù all\n2.1 Kloerdioù Breizh\nAn urzhioù relijiel dre vras o doa o c'hloerdioù ivez, gant anvioù disheñvel : e galleg, juvénat (kloerdi bihan) ha noviciat (kloerdi bras) ; e brezhonek ne vez klevet nemet "novisiad".\nE Kastellin e oa kloerdi bihan (juvénat) Urzh Frered Ploermel, savet gant ar Malaouad Jean-Marie de La Mennais.\nDol, chapel ar c'hloerdi bras\nen eskopti Sant-Brieg e oa kloerdi bihan e Kintin, ha kloerdi bras e Sant-Brieg;\nen eskopti Kerne e oa kloerdi bihan e Pontekroaz, ha kloerdi bras e Kemper;\nen eskopti Gwened e oa kloerdi bihan e Santez-Anna-Gwened, ha kloerdi bras e Gwened;\nskolaj ar C'hreiskêr e Kastell-Paol a zo bet kloerdi bras ha kloerdi bihan goude-se ;\ne Bro-Roazhon e oa kloerdi bihan e Kastell-Jiron, kloerdi bras e Roazhon.\nDa heul lezenn an disparti etre ar Stad hag an Iliz e 1905, daou gloerdi a vez kavet e pep kêr gant un eskopti : ar c'hloerdi kozh, bet piaouet gant ar Stad hag ur c'hloerdi nevez, savet en hanterad kentañ an 20vet kantved hag alies a-walc'h dilezet ha gwerzhet e penn diwezhañ ar c'hantved. E Roazhon, da skouer, ar c'hloerdi kozh, o skeiñ war ar blasenn Hoche, a roas bod da Gevrenn al Lizhiri ha Skiantoù Mab-den ar Skol-Veur betek 1967 ha, da c'houde, da Gevrenn ar Skiantoù Ekonomek eus Skol Veur Roazhon I. Daou gloerdi pe dri, evit gwir : e Roazhon, ouzhpenn an daou re veneget, e vez kavet an hini bet savet er XVIIvet kantved ha diberc'hennet e-pad an Dispac'h bras (e straed Echange emañ, deuet a-hed ur prantad da ospital an armeoù Ambroise Paré).\n↑ topic-topos.com, Le Télégramme 20/09/2009\nSant Charlez Borrome\nKloerdi bras, Lille (Bro-C'hall)\nKloerdi bihan, Apeldoorn (Izelvroioù)\nKloerdi bras, Kebek (Kanada)\nKloerdi bras,Madrid (Bro-Spagn)\nSellit ouzh ar ger Kloerdi er\nRoll ar c'hloerdioù katolik\nAdtapet diwar « https://br.wikipedia.org/w/index.php?title=Kloerdi&oldid=1912239 »\nDernière modification le 3 Her 2021, à 13:50\nKemmoù diwezhañ degaset d'ar bajenn-mañ d'an 3 Her 2021, da 13:50.


Abaoe 8 miz ez eus ur c’hant a zivroidi oc’h ober kamping e park ar Gayeulles e Roazhon. Ar pezh zo, ar park-se a zo stok ouzh kumun Torigneg-Fouilharzh. Ur maer ekolo eo a zo e penn ar gumun-se, Gaël Lefeuvre hag a zo rener Air Breizh ivez. Pezh a dalv n’eo ket eñ ur paotr Zemmour tamm ebet ! Hogen, kinniget ez eus bet gant ar skouted « Eclaireurs de France » kreizenn vakañsiñ ar gevredigezh e Torigneg-Fouilharzh evit degemer un tregont a repuidi. Un tri-ugent bennak a zo bet kaset eno kerkent.\nBah ya, met gant ar maer eo bet kaset ar bodad surentez kement ha gwiriekaat e oa mat pep tra a-fet surentez. Hogen, n’en deus ket roet ar bodad e asant da heul ar weladenn, war a seblant ez eus traoù a-dreuz ha n’int ket diouzh al lezenn. ‘Pezh a dalv n’hall ket ar repuidi ober annez er greizenn. Me ‘gomz dit ! Un tregont a dud o deus en em staliet e-barzh an ti ha fellout a ra dezho chom ennañ mod pe vod. Ha 34 all o deus staliet teltennoù tro-dro d’ar greizenn ! Ma c’hoarvezh un dra a-dreuz, un tan-gwall pe me oar, eo ar paourkaezh maer ekolo a vo kiriek hervez al lezenn ! Aon o deus ar c’haochisted e sinfe Gaël Lefeuvre ur skrid-embann evit skarzhiñ ar skwaterien hag e kasfe ar fliked da heul, memestra.\nMet penaos ober evitañ ? Hag eñ ekolo ! Pa weler penaos e tro an traoù e EELV gant ar « rousseauisted » o kemer muioc’h-mui a bouez… Ma vez galvet ar fliked gantañ e vo kontet da « faskour » ken sur ha tra !\nDa c’hortoz e sko ar c’haochisted ouzh Gaël Lefeuvre par ma c’hellont war o lec’hiennoù kelaouiñ…\nThorigné-Fouillard; Migrants des Gayeulles


gwelet - Wikeriadur\n(Verb) Savet diwar gwel.\nMeneget er C'hatolikon (guelet).\nDa geñveriañ gant ar verboù gweled en kembraeg, gweles en kerneveureg.\n(Furm verb) Savet diwar « gwel- », pennrann ar verb « gwelet », hag an dibenn-ger « -et ».\ngwelet /ˈgwɛː.lɛt/ verb kreñv eeun (displegadur)\nGwelout, merzout gant an daoulagad.\nAzezet e oa er sal-debriñ e-tal ar prenestr, an hini a weled anezhañ dor al liorzhig, ha pelloc'h un tamm eus tachenn al Lazhdi. — (Roparz Hemon, Viktor ha Petronilh, Al Liamm, niv. 387, Gouere - Eost 2011, p. 48.)\nHervez lezennoù ar vro, ar roue kozh, pa ne veze ket a baotred, a veze ret dezhañ ober tri goulenn ouzh e zanvez mab-kaer, ha gwelet dre eno hag a-walc’h a furnez, a nerzh-kalon, a spered, a ijin a c’helle kaout an den yaouank [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 10.)\nkaout c'hoant da welout\nEn doare-skrivañ etrerannyezhel e vez skrivet gweled, gweloud.\nafrikaans : sien (af) , besien (af)\nalamaneg : sehen (de)\narabeg : رَأى(ar) (raʾaa)\ndaneg : se (da)\nesperanteg : vidi (eo)\nfaeroeg : sjá (fo) , síggja (fo) , hyggja eftir (fo)\nfinneg : nähdä (fi)\nfrizeg : sjen (fy)\nhenhebraeg : ראה (*)\nhensaozneg : seon (ang)\nhungareg : lát (hu)\nido : vidar (io)\nindonezeg : lihat (id)\nislandeg : sjá (is)\nitalianeg : vedere (it)\njapaneg : 見る (ja) (みる) (miru)\nkatalaneg : veure (ca)\nkembraeg : gweled (cy)\nkerneveureg : gweles (kw)\nmalayseg : lihat (ms)\nmayaeg Yucatán : ilik (*)\nnederlandeg : zien (nl)\nnorvegeg : se (no)\nnorvegeg nynorsk : sjå (nn)\nokitaneg : veire (oc) , véser (oc)\npapiamento : mira (*)\nperseg : دیدن (fa) (didan)\npoloneg : widzieć (pl)\nportugaleg : mirar (pt)\nroumaneg : vedea (ro)\nrusianeg : видеть (ru) (vidiét') ; увидеть (ru) (uvidiét')\nsámi an Norzh : oaidnit (*)\nsaozneg : to see (en)\nskoseg : faic (gd)\nsranan : si (*)\nspagnoleg : ver (es)\nsvedeg : se (sv)\ntagalog : mákita (tl)\ntchekeg : vidět (cs) ; uvidět (cs)\nturkeg : görmek (tr)\nzouloueg : -bona (zu)\nAnv-gwan-verb ar verb gwelet.\nBremaik edon o pesketa aze, e-tal ar foenneg hir, pa em eus gwelet, o ! gwelet sklaer ha fraezh gant va daou lagad, ur pakad traoù heñvel ouzh korf un den o vont dreist ar skluz. — (Jakez Riou, An Ti Satanazet, Skridoù Breizh, 1944, p. 13-14.)\nKerlaban. – Neuze ho peus gwelet an tabut a zavas etrezon hag eun dijentil eus an Naoned ? — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 13.)\nHec'h enor a zo un dra ha na vez ket gwelet. — (William Shakespeare, Otello, troet gant Marsel Klerg, Embannadurioù Al Lanv, 2007, p. 130.)\nA-benn neuze e-nevo gwelet meur a varr-avel. — (Jules Gros, Le trésor du breton parlé Deuxième Partie, 1970, p. 201.)\nFurm ar verb gwelet e trede gour unan an doare-gourc'hemenn.\nAdtapet diwar « https://br.wiktionary.org/w/index.php?title=gwelet&oldid=299946 »\nKemmoù diwezhañ degaset d'ar bajenn-mañ d'an 19 Mez 2020, da 14:17.


Efesios 5 CCO - Jial ˈnéˉ seengˋ dseaˋ quiáˈˉ - Bible Gateway\nEfesios 5 Chinanteco de Comaltepec (CCO)\nJial ˈnéˉ seengˋ dseaˋ quiáˈˉ Dseaˋ Jmáangˉ\n5 Jo̱ co̱ˈ ˈnʉ́ˈˋ lɨ́ɨngˊnaˈ jó̱o̱ˊ Fidiéeˇ i̱ iiñ˜ eáangˊ, jo̱baˈ jmɨˈúungˋnaˈ e niˈeeˉnaˈ laco̱ˈ ˈñiaˈˊ dseaˋ do. 2 Jo̱ güɨlɨseemˋbaˈ e jmiˈneáangˋnaˈ jaléngˈˋ dseaˋ rúngˈˋnaˈ lɨ́ˈˆ laco̱ˈguɨ Dseaˋ Jmáangˉ jmiˈneáaiñˋ jneaa˜aaˈ jo̱guɨ cajángˈˋ ˈñiaˈrˊ e cajúiñˉ fɨˊ dseˈˋ crúuˆ uíiˈ˜ jneaa˜aaˈ; jo̱ e cajúiñˉ do lɨ́ɨˊ lafaˈ co̱o̱ˋ e jmeafɨɨˋ jloˈˆ e catɨ́ɨngˉ Fidiéeˇ.\n3 Jo̱ co̱ˈ dseaˋ quiáˈˉ Fidiéebˇ lɨ́ɨngˊ ˈnʉ́ˈˋ, jo̱baˈ jí̱i̱ˈ˜ jaˋ cuǿøngˋ ɨ́ˆ óoˊnaˈ faˈ e sɨɨng˜naˈ có̱o̱ˈ˜ dseañʉˈˋ o̱si dseamɨ́ˋ i̱ o̱ˈ quíiˉnaˈ é, o̱ˈguɨ e ɨˊ óoˊnaˈ jaléˈˋ e ˈlɨˈˆ e jiéˈˋguɨ cajo̱, o̱ˈguɨ suungˋnaˈ lɨ́ˈˆ doñiˊ eeˋ. 4 Jo̱ jaˋ foˈˆnaˈ júuˆ ˈlɨˈˆ o̱ˈguɨ júuˆ í̱i̱ˊ o̱ˈguɨ júuˆ gaˋ e jaˋ uiing˜ seaˋ, co̱ˈ jaˋ catɨ́ɨngˉ jméeˈˆ ˈnʉ́ˈˋ lajo̱; co̱ˈ guiʉ́ˉguɨ quíiˉnaˈ e jmiféngˈˊnaˈ Fidiéebˇ. 5 Jo̱guɨ güɨlɨta˜ óoˊnaˈ cajo̱ e lɨ́ˈˆ doñiˊ i̱i̱ˋ dseaˋ i̱ ˈléeˊ e güɨɨiñˋ có̱o̱ˈ˜ dseaˋ i̱ o̱ˈ quiáˈrˉ, o̱si jmóorˋ e ˈlɨˈˆ e jiéˈˋguɨ é, o̱si suuiñˋ lɨ́ˈˆ doñiˊ eeˋ, jo̱baˈ i̱ dseaˋ íˋ jaˋ quɨ́ˈˉ jmɨɨ˜ e Dseaˋ Jmáangˉ có̱o̱ˈ˜guɨ Fidiéeˇ nicá̱ˋ nifɨˊ quiáˈrˉ. Co̱ˈ i̱ dseaˋ i̱ suungˋ lɨ́ˈˆ doñiˊ eeˋ do, jo̱baˈ lɨ́ɨˊ e lafaˈ e jo̱b jmiféiñˈˊ. 6 Jo̱ jaˋ cuǿˈˆ fɨˊ yaang˜naˈ e jí̱i̱ˈ˜ jaangˋ dseaˋ nijmɨgǿøiñˋ ˈnʉ́ˈˋ có̱o̱ˈ˜ jaléˈˋ júuˆ e jaˋ íingˆ ta˜. Dsʉco̱ˈ uii˜ quiáˈˉ jaléˈˋ e ˈlɨˈˆ e nɨcafáˈˉa na, jo̱baˈ cuøˈˊ Fidiéeˇ iihuɨ́ɨˊ eáangˊ jaléngˈˋ dseaˋ i̱ jaˋ nʉ́ʉˈ˜ lají̱i̱ˈ˜ júuˆ quiáˈrˉ. 7 Jo̱baˈ jaˋ quɨ́ngˈˋnaˈ jee˜ jaléngˈˋ i̱ dseaˋ i̱ jmóoˋ lajo̱.\n8 Dsʉˈ ˈnʉ́ˈˋ, lamɨ˜ jéengˊguɨ, fɨˊ lɨ˜ nʉʉbˋ seengˋnaˈ; dsʉˈ lanaguɨ, co̱ˈ nɨlɨ́ɨngˊnaˈ lafaˈ jaamˋ dseaˋ có̱o̱ˈ˜ Dseaˋ Jmáangˉ, jo̱baˈ fɨˊ lɨ˜ jneábˋ nɨseengˋnaˈ. Jo̱baˈ güɨlɨseemˋbaˈ laco̱ˈguɨ i̱ dseaˋ i̱ seengˋ fɨˊ lɨ˜ jneáˋ. 9 Jo̱ mɨ˜ seengˋ dseaˋ fɨˊ lɨ˜ jneáˋ, jo̱baˈ jmangˈˉ e guiʉ́ˉ jmóorˋ có̱o̱ˈ˜ dseaˋ rúiñˈˋ, jo̱guɨ éerˋ røøˋ có̱o̱ˈ˜ dseaˋ do cajo̱, jo̱guɨ jmangˈˉ júuˆ jábˈˉ quie̱rˊ. 10 Jo̱ fɨ́ɨˉguɨ́ɨ ˈnʉ́ˈˋ, jmɨˈúungˋnaˈ e güɨlɨseemˋbaˈ laco̱ˈ la iáangˋ dsíiˊ Fíiˋnaaˈ Dseaˋ Jmáangˉ. 11 Jo̱ jaˋ sɨcøøngˆ yaang˜naˈ e jméeˆnaˈ jaléˈˋ e jaˋ ta˜ íingˆ laco̱ˈguɨ la jmóoˋ dseaˋ i̱ seengˋ fɨˊ lɨ˜ nʉʉˋ; co̱ˈ guiʉ́ˉguɨ e nifɨ́ˈˆnaˈre e jaˋ dseengˋ jaléˈˋ e jmóorˋ do. 12 Dsʉco̱ˈ lɨˈɨˈˋ lɨ́ɨmˉbaaˈ e lɨco̱ˈ féˈˆbɨ́ɨˈ uii˜ quiáˈˉ jaléˈˋ e ˈlɨˈˆ e jmóoˋ i̱ dseaˋ laˈíˋ fɨˊ lɨ˜ ɨɨngˋ. 13 Dsʉˈ mɨ˜ nifɨ́ˈˆnaˈre e jaˋ dseengˋ jaléˈˋ e jmóorˋ do, jo̱baˈ cajneábˉ niingˉ jaléˈˋ e jo̱, jo̱ lajo̱baˈ nilɨlíˈˆ jaléngˈˋ dseaˋ jial lɨ́ɨˊ jaléˈˋ e jmóoˋ dseaˋ íˋ 14 lɨ́ˈˆ laco̱ˈguɨ e júuˆ la:\nJmijnéeˋ aˈˊ, ˈnʉˋ dseaˋ lafaˈ güɨɨnˈˋ uíiˈ˜ dseeˉ quíiˈˉ,\njo̱ güɨjí̱ˈˊtu̱ˈ laˈeáangˊ có̱o̱ˈ˜ Dseaˋ Jmáangˉ;\njo̱ lajo̱baˈ dseaˋ do nijmérˉ e nilɨseenˈˋ fɨˊ lɨ˜ jneáˋ jɨr˜.\n15 Jo̱ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, ñiing˜ áaˊnaˈ jial niˈeeˉnaˈ jmangˈˉ e guiʉ́ˉ, jo̱ jaˋ güɨlɨseengˋnaˈ e jmooˋnaˈ jaléˈˋ e jaˋ uiing˜ seaˋ, co̱ˈ lɨ́ˈˆ lɨˊ ˈnéˉ ɨ́ˆ áaˊnaˈ laco̱ˈ catɨ́ɨmˉ có̱o̱ˈ˜ jaléˈˋ e jmooˋnaˈ do. 16 Jo̱guɨ jmɨˈúungˋnaˈ e eeˉnaˈ guiʉ́ˉ contøøngˉ có̱o̱ˈ˜ jaléngˈˋ dseaˋ rúngˈˋnaˈ, co̱ˈ eáamˊ gaˋ nɨjmóoˋ dseaˋ lajeeˇ lana. 17 Jo̱ jaˋ jmooˋnaˈ jí̱i̱ˈ˜ co̱o̱ˋ e jaˋ mɨˊ caˈíiˋ áaˊnaˈ røøˋ laco̱ˈ catɨ́ɨngˉ, co̱ˈ ˈnéˉ jmɨˈúungˋnaˈ e ningámˈˋbaˈ lají̱i̱ˈ˜ e iing˜ Fíiˋnaaˈ Fidiéeˇ e nijméeˆnaˈ. 18 Jo̱guɨ jaˋ jméeˆnaˈ jmangˈˉ ta˜ ɨ̱́ˈˋ, co̱ˈ fɨˊ gabˋ cá̱ˋ jaléngˈˋ dseaˋ i̱ jmóoˋ lajo̱; co̱ˈ guiʉ́ˉguɨ e jí̱i̱ˈ˜ Jmɨguíˋ quiáˈˉ Fidiéebˇ nicá̱ˋ nifɨˊ quíiˉnaˈ. 19 Jo̱guɨ mɨ˜ føngˈˊ rúngˈˋ ˈnʉ́ˈˋ laˈóˈˋ lɨ́ɨngˊnaˈ dseaˋ quiáˈˉ Dseaˋ Jmáangˉ, féengˈ˜ rúngˈˋnaˈ có̱o̱ˈ˜ jaléˈˋ júuˆ quiáˈˉ Fidiéeˇ e to̱o̱˜ fɨˊ ni˜ jiˋ salmos jo̱guɨ có̱o̱ˈ˜ jaléˈˋ júuˆ e øˊ dseaˋ quiáˈˉ Fidiéeˇ cajo̱ có̱o̱ˈ˜guɨ jaléˈˋ júuˆ e cuøˊ Jmɨguíˋ quiáˈˉ Fidiéeˇ. Lajo̱bɨ cajo̱, mɨ˜ øˊnaˈ jo̱guɨ mɨ˜ jmiféngˈˊnaˈ Fíiˋnaaˈ Dseaˋ Jmáangˉ, jmeeˉbaˈ carˋ ngocángˋ óoˊnaˈ. 20 Jo̱guɨ jaˋ tiúungˊnaˈ e cuøˈˊnaˈ guiˈmáangˈˇ Tiquíˆiiˈ Fidiéeˇ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ quiáˈˉ jaléˈˋ e dsingɨ́ɨngˉnaˈ.\nJial seengˋ dseaˋ quiáˈˉ Dseaˋ Jmáangˉ có̱o̱ˈ˜ jaléngˈˋ dseaˋ sɨnʉ́ʉˆ quiáˈrˉ\n21 Jo̱ jméeˆnaˈ nʉ́ʉˈ˜naˈ júuˆ quiáˈˉ rúngˈˋnaˈ e iáangˋ áaˊnaˈ e laco̱ˈ cuøˊ li˜ e jmɨˈgooˋbaˈ Dseaˋ Jmáangˉ.\n22 Jo̱ e labaˈ fɨ́ɨˉɨ ˈnʉ́ˈˋ, jaléngˈˋ dseamɨ́ˋ, jmɨˈgooˋbaˈ jaléngˈˋ dseañʉˈˋ quíiˉnaˈ. Jo̱ song lajo̱b jmooˋnaˈ, jo̱baˈ nʉ́ʉˈ˜baˈ júuˆ quiáˈˉ Fíiˋnaaˈ Dseaˋ Jmáangˉ. 23 Dsʉco̱ˈ dseañʉˈˋbingˈ lɨ́ɨngˊ dseaˋ mogui˜ quiáˈˉ jaléngˈˋ dseamɨ́ˋ quiáˈrˉ laco̱ˈguɨ Dseaˋ Jmáangˉ lɨ́ɨiñˊ dseaˋ mogui˜ quiáˈˉ jaléngˈˋ dseaˋ quiáˈrˉ. Jo̱ jaléngˈˋ i̱ dseaˋ quiáˈrˉ do lɨ́ɨˊ lafaˈ co̱o̱bˋ ngúuˊ táaiñˋ có̱o̱ˈ˜ dseaˋ do. Jo̱ dseaˋ dob dseaˋ láaiñˋ jaléngˈˋ dseaˋ quiáˈrˉ jee˜ dseeˉ quiáiñˈˉ. 24 Jo̱ jaléngˈˋ dseamɨ́ˋ ˈnéˉ núˉbre júuˆ quiáˈˉ dseañʉˈˋ quiáˈrˉ e iáangˋ dsíirˊ lɨ́ˈˆ laco̱ˈguɨ jaléngˈˋ dseaˋ quiáˈˉ Dseaˋ Jmáangˉ ˈnéˉ jmérˉ nʉ́ʉˈ˜bre júuˆ quiáˈˉ dseaˋ do cajo̱.\n25 Jo̱ e labaˈ fɨ́ɨˉɨ ˈnʉ́ˈˋ, jaléngˈˋ dseañʉˈˋ, jmiˈneáangˋnaˈ jaléngˈˋ dseamɨ́ˋ quíiˉnaˈ laco̱ˈguɨ Dseaˋ Jmáangˉ jmiˈneáaiñˋ jaléngˈˋ jneaa˜aaˈ, dseaˋ lɨ́ɨˊnaaˈ dseaˋ quiáˈrˉ, jo̱guɨ cajángˈˋ ˈñiaˈrˊ e cajúiñˉ uii˜ quíˉiiˈ cajo̱. 26 Jo̱ cajméerˋ lajo̱ e laco̱ˈ caˈuíingˉnaaˈ dseángˈˆ jí̱i̱ˈ˜ dseaˋ quiáˈˉ Fidiéeˇ. Jo̱guɨ cajméerˋ e lafaˈ cajgɨ́ɨngˉnaaˈ có̱o̱ˈ˜ e jmɨɨˋ e cajgáangˉnaaˈ do có̱o̱ˈ˜guɨ e júuˆ quiáˈrˉ e caguiarˊ do cajo̱. 27 Jo̱ cajángˈˋ ˈñiaˈˊ dseaˋ do e cajúiñˉ e laco̱ˈ nisíñˈˋ jaléngˈˋ jneaa˜aaˈ fɨˊ quinirˇ laco̱ˈ jaangˋ dseaˋ i̱ sɨjgɨ́ɨngˆ jo̱guɨ i̱ sɨguiúngˉ fɨˊ quiniˇ dseaˋ do jo̱guɨ i̱ jí̱i̱ˈ˜ co̱o̱ˋ dseeˉ jaˋ seaˋ quiáˈˉ. 28 Jo̱ jaléngˈˋ dseañʉˈˋ ˈnéˉ ˈneáamˋbre jaléngˈˋ dseamɨ́ˋ quiáˈrˉ lɨ́ˈˆ laco̱ˈguɨ la ˈneáangˋ yaaiñ˜. Co̱ˈ i̱ dseaˋ i̱ ˈneáangˋ dseamɨ́ˋ quiáˈˉ, jo̱baˈ ˈneáaiñˋ yaaiñ˜ cajo̱. 29 Dsʉco̱ˈ jaˋ seengˋ dseaˋ faˈ e jaˋ to̱ˈˋ fɨ́ɨngˋ yaaiñ˜, co̱ˈ lɨ́ˈˆ lɨˊ jmóorˋ íˆ røøbˋ jo̱guɨ to̱ˈˋ fɨ́ɨiñˋ có̱o̱ˈ˜ jaléˈˋ e ˈnéˉ quiáˈrˉ. Jo̱ lajo̱b jmóoˋguɨ Dseaˋ Jmáangˉ có̱o̱ˈ˜ jaléngˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈrˉ, røøbˋ to̱ˈˋ fɨ́ɨiñˋ cajo̱, 30 co̱ˈ lafaˈ ngúuˊ táamˋbre lɨ́ɨˊ jneaa˜aaˈ, dseaˋ lɨ́ɨˊɨɨˈ dseaˋ quiáˈrˉ. 31 Co̱ˈ lalab féˈˋ fɨˊ ni˜ jiˋ quiáˈˉ Fidiéeˇ: “ˈNaamˋ jaléngˈˋ dseañʉˈˋ quiáˈˉ tiquiáˈrˆ jo̱guɨ quiáˈˉ niquiáˈrˆ, jo̱ dsilíiñˉ có̱o̱ˈ˜ dseamɨ́ˋ i̱ nicúngˈˋ guóˋ có̱o̱ˈ˜bre, jo̱baˈ lajɨˋ huáaiñˈˉ do niˈuíiñˉ lafaˈ jaamˋ dseaˋ.” 32 Jo̱ e júuˆ quiáˈˉ Fidiéeˇ na jaˋ mɨˊ cangángˈˋ dseaˋ røøˋ jéengˊguɨ, dsʉˈ jnea˜guɨ fáˈˋa e júuˆ la lana cuaiñ˜ quiáˈˉ Dseaˋ Jmáamˉ co̱lɨɨng˜guɨ có̱o̱ˈ˜ jaléngˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈrˉ. 33 Jo̱ lajo̱b lɨ́ɨˊ, lajaangˋ lajaamˋ ˈnʉ́ˈˋ dseañungˈˋnaˈ, ˈnéˉ ˈneáamˋbaˈ dseamɨ́ˋ quíiˉnaˈ laco̱ˈguɨ ˈneáangˋnaˈ yaang˜naˈ; jo̱guɨ lajo̱bɨ jaléngˈˋ dseamɨ́ˋ ˈnéˉ jmɨˈgóˋbre dseañʉˈˋ quiáˈrˉ cajo̱.


Kampoù vakañsoù - UBAPAR\nNevesaet d’ar Yaou 12 a viz Gouere 2018\nAr c’hampoù vakañsoù, mat eo evit kreskiñ !\nAN HOLL GAMPOU BREZHONEG HA GALLAOUEG\n(Rouedad UBAPAR ha maez rouedad UBAPAR)\nAr skol, ar familh hag an dudi zo anezho tri lec’h, tri oberour disheñvel hag a gemer perzh en desevel bugale. Prantadoù fonnus ha ret-holl e vez ar vakansoù evit sikour ar vugale da greskiñ. Plijadur, spered dizoleiñ ha liammoù sokial a vez degaset ganto.\nBevañ gant mignoned, c’hoari, keginañ, en em zispakañ, kanañ a-bouez-penn, eskemmañ, kousket e-barzh un deltenn... sede ar pezh a fell deomp reiñ da vevañ d’ar vugale ha d’ar re yaouank. Ha kement tra zo e brezhoneg, e gallaoueg hag e galleg !\nUr 150 kamp vakañs bennak a vez aozet bep bloaz gant kevredigezhioù eus ar rouedad UBAPAR. 2000 bugel a vez degemeret ganto e kampoù sport, natur, mor, arzoù, avañtur, bale-bro. Kit e darempred ganto evit prientiñ vakañsoù ho pugale :\nAN OALED (29)\nLES ASSEMBIES GALLESES (22)\nTI MENEZ ARE (29)\nULAMIR CPIE PAYS DE MORLAIX TREGOR (29)


Yann-Mari Kerdrazen, pe ar Breton - Wikimammenn\nYann-Mari Kerdrazen, pe ar Breton\nTi moulerez Sant-Gwilherm, 1911 (p. 138-141)\n◄ Troiou kamm great gant al louarn d’ar bleiz Yann-Mari Kerdrazen, pe ar Breton Nezerez ar Folgoat ►\nHag e petra e c’hell sonjal eur micherour ? nemet en e zerveziou labour, ken henvel, ken disliv, a gouez a hini da hini er vuez peurbadus, hep ma chomfe netra war an tal, hag eur gwenneg bennak er yalc’h. O ! nan da ! hag ouspenn-ze, Yann-Mari a ankounac’hae anaoudeien an dachen labour, ar c’hamaraded, mignoned eun dervez, evit sonjal er re en doa lezet du-ze, e re goz, a gouske sioulik war ar meaz, e gwered ar barrez, dindan ar raden seac’h leun a c’houez vat, el leac’h ma teu ar gwenan da voudal ; gwelet a rea adarre an dervez kaer ma timezas d’eur goueriadez, eveltan eus Breiz-Izel, hag he doa aon bras rak Pariz. An aotrou Person. dreist-oll, ne felle ket d’ezan ez aje di ; ya, mes ar veleien a wel re stris, gouzout mat a reer kement-se ; klevet freas en doa penaos edo an traou e Pariz, n’en doa ket ezom eta eus aliou ar veleien.\nAn dud, d’ar poent-se, a yea hag a deue war dachen an Dispac’h ; kirri pounner an ijinerezou a yea ebiou da girri ar bilhaouerien vras ; ar varc’hadourien, war gorf o roched c’hoaz, a zigore o staliou ; ar werzerezed leaz a lede o fodouigou tougn e-harz ar gwez ; bandennadou devezourien a dremene oc’h heja o diwreac’h, eur podig leun a rata pe a zouben ganto a-benn meren ; diskouez a reant eur plac’hig yaouank gwisket oll e gwenn hag a dreuze an hent. « Hizio ema Pask ar vugale, » eme unan.\nAr baotrez kez a jenchas liou pa welas he zad ; kredi [a] rea ez oa eat d’e labour evel kustum. Hogen, abars m’he doa kavet digarez ebet edo an tad en he c’hichen, hag e starde anezi gant karantez war e galon ; daelou puilh a zirede eus e zaoulagad.\nNetra n’en deus muioc’h a c’halloud war eur galon eget an daelou-ze a levenez skuilhet gant eur gwaz.\n— « O ! pegen eürus e vije da vamm hizio oc’h da welet en doare-ze ! Red eo e vefac’h eur vaouez vat elevato, amezegez !… It atao, goustadik ; ne vezin ket pell o wiska va chupen, hag ez in d’hoc’h heul. »\nEn iliz-se leun a c’houez vat, a vokedou hag a c’houlou, ne oe en deiz-se plac’h ebet eürusoc’h eget Nanna, merc’h ar Breton dizroet ganti da Iliz ha da feiz e dadou koz.\nAdtapet diwar « https://br.wikisource.org/w/index.php?title=Yann-Mari_Kerdrazen,_pe_ar_Breton&oldid=160344 »\nKemmoù diwezhañ degaset d'ar bajenn-mañ d'an 26 Ebr 2020, da 21:52.


Etre al livañ hag an engravañ, labour Tomaz Godin zo evit plijadur bras an ijin, ur gwir bedadenn da veajiñ etrezek ul lec'h dianavezet. Ar sammad arlivioù deus e oberennoù a goll lagad an arvester da bep tu harzhoù spluius etre arz fetis ha difetis.\nEvel ma lavaras Montesquieu e-barzh Spered al lezennoù diwar-benn an Ethos ha memes deus ar bolitikerezh, konditionañ a ra an hin pezhoù Tomaz Godin. Dour hag aer, aergelc'h bro Leon harzhet e su gant ar menezioù arre a ro d'an arzour ul livaoueg deus ar re awenusañ. A drugarez d'ul labour resis o vodañ perzhioù kimikel ur blakenn houarn ha barzoniezh dic'hortoz an enlouc'hadur e kompoz Tomaz Godin evel un doue, ur bed nivlennek komposet deus dremmwelioù faltaziet\nRomain Arazm, France Culture


Gwalldaolioù ar 7 a viz Even 2017 e Tehran - Wikipedia\nGwalldaolioù ar 7 a viz Even 2017 e Tehran\nGwalldaolioù ar 7 a viz Even 2017 e Tehran a oa bet un dagadenn doubl kaset da benn gant pemp sponter eus ar Stad Islamek e Tehran, kêrbenn Iran. Taget e voe parlamant Iran ha mozoleon an ayatollah Khomeini, 18 trevour a voe lazhet ha 52 gloazet. Ar pemp sponter a zo pe emlazhet pe a zo bet lazhet gant nerzhioù surentez Republik Iran.\nAr gouarnamant iranian a zisklêr e oa bet deuet a-benn da dalañ ouzh un trede dagadenn (ur vombezenn) ar memes devezh. Ar 5 sponter a zo bet anavezet gant gouarnamant Iran. Ar re-se a oa deuet er vro e miz Eost 2016. Ar re-se a oa bet o stourm en ur strollad propaganda Wahhabit kuzh. Lod pennoù uhel eus Iran o deus bet disklêriet e oa kablus Israel, Stadoù-Unanet Amerika hag Arabia Seoudat evit ar gwalldaol hep degas prouenn anat ebet.\nKartenn an tagadennoù.\nNerzhioù ispisial Iran o talañ ouzh sponterien ar stad Islamek.\nAr Brigader jeneral Mohammad Pakpour, Penn-uhel nerzhioù douar ar Sepah-e Pasdaran-e Enghelāb-e Eslami (Gwarded ar Reveulzi) dres goude ma vefe bet talet an dagadenn war ar parlamant gant e nerzhioù stourm.\nAdtapet diwar « https://br.wikipedia.org/w/index.php?title=Gwalldaolioù_ar_7_a_viz_Even_2017_e_Tehran&oldid=1751226 »\nKemmoù diwezhañ degaset d'ar bajenn-mañ d'an 12 Mez 2017, da 12:01.


Pajenn:Morvan - Buez ar Zent, 1894.djvu/134 - Wikimammenn\nPajenn:Morvan - Buez ar Zent, 1894.djvu/134\nar naontekved devez a viz c’houevrer\nSANT KONRAD, EUZ A DREDE-URS SANT FRANSEZ\nKonrad a ioa eunn dijentil euz a gear Plezans enn Itali, hag a dremene he holl amzer, kouls lavaret, o chaseal. Eunn devez m’edo o redet varlerc’h eul loan gouez, hema a ieaz da guzat enn eur vodenn vraz a zrez hag a spern. Evit he gas ac’hano, ar chaseour a roaz urs d’he vevellien da lakaat ann tan er vodenn. Mes ann avel a boulzaz ar flamm larkoc’h, hag ar goueriated divar dro a oue devet kalz traou d’ezho. O velet ann dra-ze, Konrad en em dennaz buhan d’ar gear heb diskouez netra da zen.\nGoulskoude ar re a ioa bet devet he zraou a obtenaz digant ar gouarner ma vije great eunn enklask evit gouzout piou en doa lakeat ann tan. Diskredi a rejot var eur paour keaz hag ar paour keaz-ma a oue koundaonet d’ar maro. Pa glevaz Konrad ar c’helou-ze, ne c’hellar mui herzel, kement oa krignet gant rebechou he goustians. Mont a eure raktal d’en em ziskuill he-unan d’ar gouarner enn eur lavaret oa hen ar penn-kaoz euz ann drouk a ioa c’hoarvezet, hag oa prest da zigoll ar goueriated betek ar guennek diveza euz ar gaou en devoa great outho. O veza maz oa eunn den honest hag eunn den a henor, ar gouarner a fiziaz enn he c’her hag hen lezaz da zistrei d’ar gear.\nKerkent e verzaz he oll zanvez, fount hag all, hag he bried a roaz ive ar pez e devoa dioc’h he c’hostez evit sikour paea ann traou a ioa bet devet. Oc’h en em gaout neuze var ann douar noaz, Konrad a anavezaz pegen didalvez eo madou ar bed-ma hag en em droaz holl varzu Doue. He bried en em c’hreas leanez e Plezans, hag hen, heb lavaret kenavo d’he gerent ha d’e vignouned, a ieaz he-unan hag enn noz da Gorvolare, el leac’h ma’z oa menac’h euz a Drede-Urs sant Fransez. Goude beza\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/134&oldid=137311 »


Atant - Wikipedia\nEn Izelvroioù, 1872\nUn atant (pe menaj, pe tiegezh) zo ul lec'h war ar maez ma vez labouret douar ha savet loened.\nHervez ar broioù e kemm ar pezh a vez gounezet en douar : ne vez ket gounezet orañjez, gwini na kafe e pep atant.\nE Breizh gwechall e veze labouret an douar gant kezeg, gounezet ed en douaroù mat, segal pe ed-du en douaroù paour, legumaj war an aod, patatez e pevar c'horn ar vro, ha savet saout ha moc'h e pep atant. Ret e oa d'an atant magañ tud an atant da gentañ, ha gwerzhet e veze pezh a c'halled\nAbaoe ar bloavezhioù 1960 ez eus kemm bras. En atantoù zo e saver saout evit gwerzhañ o laezh dreist-holl, e re all evit gwerzhañ o c'hig. Pa vez moc'h e vez gounezet maiz evit o magañ, pa ne oa ket er vro a-raok an Eil Brezel-bed.\nKalz gerioù zo e brezhoneg da envel un atant.\nAtant e Bro-Leon\nTiegezh e Leon ha Kerne\nMenaj e Treger, ha komz a reer eus menajerien\nKêr, miridi, e Kerne-Uhel\nKoumanant, mereuri, feurm, tachenn, meteiri e Bro-Gwened\nRannoù an atant[kemmañ | kemmañ ar vammenn]\nEvit al loened\nAar marchosi, kraou ar moc'h ha hini ar saout, kouldri\nEvit ar binvioù\nKalz atantoù zo aet da get, e Bro-Saoz amañ e Higher Hempshaw's\nFazenda en Avaré, Brazil\nFazenda ma vez gounezet kafe en Avaré\nAdtapet diwar « https://br.wikipedia.org/w/index.php?title=Atant&oldid=1922843 »


Stumm eus an 3 Gen 2012 da 16:15\n4 okted lamet , 8 vloaz zo\nStumm eus an 19 Kzu 2011 da 08:06 (kemmañ)\nD (r2.7.1) (Robot ouzhpennet: tk:Blog)\nStumm eus an 3 Gen 2012 da 16:15 (kemmañ) (dizober)\nD (Tamm kempenn)\n<!-- Un droidigezh darnel eus ar bajenn c'hallek eo kement-mañ -->Ur '''blog''' (berradenn eus ''[[web]] [[log]]'', da lavaret eo ''kerzhlevr ar gwiad'') a zo ul [[lec'hienn eus ar Gwiad]] ouzh hec'h ober un heuliad pennadoù rummet hervez urzh ar gronologiezh. PebPep pennad (a reer ivez notenn anezhañ) a vez, diwar batrom ur c'herzhlevr pe un deizlevr nesaek, ouzhpennet d'ar blog ; degas a ra ar ''bloger'' (an hini a zalc'h ar blog) un destenn, pinvidikaet alies gant [[gourliamm]]où hag elfennoù liesvedia, ha peurvuiañ e c'hall pep lenner degas evezhiadennoù outañ.\n== Un alberz eus « Kêrvlog » ==\nPetra a c'haller gortoz kavout dindan an anv blog ? Un [[deizlevr nesaek]] dizanav, oberennoù un [[tresour]], meno ur [[kazetenner|gazetennerez]], kerzhlevr ul [[luc'hskeudenner]], flemmskridoù politikourien, bommoù video ur c'hlasad skolaj, ur romant war sevel, sorbennoù pemdeziek mamm un tiegezeh, ha c'hoazh.\nDispis a-walc'h eo meizad ar blog evit klotaat gant an holl implijoù-se. Berzh o deus graet ar blogoù gant an aes-kenañ m'eo embann warno, ar frankiz a-fet endalc'had hag ar varregezh da sevel eskemmoù etregwezhiat gant al lennerien.\nHa pa n'eo ket tuet an darn vuiañ eus ar blogerien da dermeniñ o mennadoù, ar bras eus ar blogoù a vez implijet gant dezevioù emziskouez, hag e vez stummet ar muiañ niver anezho tro-dro da drivliadoù ha mennozhioù dibar o aozer(ien). Setu perak eo techet ar gelaouennoù hag an dud dre vras da gousiañ doare emsellus ar blogoù.\nHa pa fazi gweladennourien da galz a vlogoù gant red an amzer (dilezet e vez miliadoù a vlogoù bep miz) ez eo dieub peurvuiañ diraez ur blog, evel ma vije ur rakstal ma tremen dirazi tud dianav sañset. Lennerien hag aozerien a sav ur c'hevrat ''de facto'' : ha gwir eo pep tra ? War betra lakaat ar gaoz ? Gant peseurt sell ? Kavet e vez ar seurt goulennoù-mañ e-ser studiañ an emvuhezskridoù. Evelato, dre mard eo posubl addisplegañ pep pennad war ur blog eo kemmet a-galz ar pezh a reer emglev emvuhezskridel anezhañ.\nUn doare all da c'henel korvoderioù a zo skrivañ pennadoù hag alioù war produioù liesseurt (lec'hiennoù, meziantoù, pellgomzerioù, ha c'hoazh), diwar c'houlenn embregerezhioù. N'eo ket dedennet bepred an embregerezhioù gant ur savpoent yael, met gant ma vo ganet tremeniri war-zu al lec'hienn ha skignel ur [[Buzz]] a-zivout o frodu. Lec'hiennoù zo a ginnig ur servij hanterouriezh etre embregerezhioù ha skridaozerien blogoù gant ar finvez-se.\n=== BloggerPatromoù Templatesblogiñ ===\nAdtapet diwar « https://br.wikipedia.org/wiki/Dibar:MobileDiff/1141586 »


Peder c'hlas dre soubidigezh a vo digoret e Bro-Euskadi\nKeloù mat evit euskariz : digoret e vo peder c’hlas dre soubidigezh ar bloaz-mañ. Div a vo digoret e skolioù publik : unan e RPI Ossès-Saint-Martin d’Arossa hag eben er RPI Idaux-Mendy. Ha div all a vo digoret er skol gatolik dindan kevrad eus Ayherre hag eben er skol gatolik dindan kevrad Etchecopar eus Saint-Palais. Unan all a oa war ar stern : hini Larau. Evit poent ne fell ket d’ar rektorelezh he digeriñ diwar abegoù lec’hiel (ur PS e vo en un unklas).\nSetu sioulaet ar jeu e Bro-Euskadi evit an distro-skol-mañ met chom a ra war evezh emsaverien ar yezh.


Adelphopoiesis - Wikipedia\nAr verzherien gristen eus ar IVvet kantved, ar sent Sergius ha Bacchus, a voe unanet, gouez da John Boswell hervez lid an adelphopoiesis.\nAn adelphopoiesis (ἀδελφοποίησις e gresianeg, diwar ar gerioù ἀδελφός (adelphos) "breur" ha ποιώῶ (poio) "ober a ran", da lâret eo "breuradur") a zo anv ul lid a zo bet kaset da benn, un amzer zo bet, gwech ha gwech all gant ilizoù kristen zo - dreist-holl re reizhkredennegel pe ortodoksel ar reter - evit unaniñ en ur c'houblad daou zen eus an hevelep rev, peurliesañ paotred.\nN'eo ket sklaer hag-eñ e talveze da unaniñ daou zen a vage karantez an eil ouzh egile evel un doare unaniezh heñvelrevel pe evit unaniñ daou vignon pe div vignonez.\nDaoust ma ne oa ket bet eus ul lid heñvel en istor an Iliz katolik roman ez eus bet kavet gant an istorour a Vreizh-Veur Alan Bray un destenn latin gant un titl damheñvel Ordo ad fratres faciendum ("Urzh evit ober breudeur") hag a ra dave d'ul lid katolik eus Kroatia.\n(en) John Boswell, Same-sex unions in premodern Europa, New York 1994.\n(en) Alan Bray, The friend, Chicago ha Londrez, 2003.\nAdtapet diwar « https://br.wikipedia.org/w/index.php?title=Adelphopoiesis&oldid=1821392 »\nKemmoù diwezhañ degaset d'ar bajenn-mañ d'an 10 Gen 2019, da 12:16.


Pajenn:Le Gonidec - Bibl Santel pe Levr ar Skritur Sakr, eil levr.djvu/38 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/38\n5. Gloar ann Aotrou en em ziskouézô, ha pép kîg a wélô ivé pénaoz eo génou ann Aotrou en deûz komzet.\n6. Eur vouéz é deûz lavaret : Garm. Ha mé ém eûz lavaret : Pétrâ a c’harminn-mé ? Pép kîk a zô géot, ha pép gloar ével bleun̄ ar parkou.\n7. Gwévet eo ar géot, hag ar bleûn̄ a zô kouézet, râk spéred ann Aotrou en deûz c’houézet war-n-ézhan̄. Evit-gwîr ar bobl a zô géot.\n8. Gwévet eo ar géot, hag ar bleûn̄ a zô kouézet ; hôgen gér hon Aotrou a choum da-vikenn.\n9. Piñ war eur ménez uc’hel, té péhini a brézég ann aviel da Zion. Sâv da vouéz gan̄t ners, té péhini a brézég ann aviel da Jéruzalem ; sâv-hi, ha n’az péz két a aoun. Lavar da gériou Juda : Chétu hô Toué :\n10. Chétu ann Aotrou Doué a zeûi enn hé c’halloud, hag hé vréac’h a drec’hô ; chétu hé c’hôbr gan̄t-han̄, hag hé labour dira-z-han̄.\n11. Ével eur mésaer é kasô hé zén̄ved da beûri ; gan̄t ners hé vréac’h é strollô hé ein, hag hén̄ hô savô oud hé askré hag a zougô ann dan̄vadézed leûn.\n12. Piou en deûz men̄tet ann douréier enn hé vôz, hag en deûz poézet ann én̄vou gan̄d hé balf ? Piou en deûz dalc’het tolzen ann douar gan̄t tri biz, ha poézét ar ménésiou gan̄t poésiou, hag ar c’hrec’hiennou gan̄d eur valan̄s ?\n13. Piou en deuz skoazellet spéred ann Aotrou ? Pé piou a zô bét da alier d’ézhan̄, hag en deûz diskouézet eunn dra d’ézhan̄ ?\n14. Piou en deûz hé guzuliet, hag hé zesket, ha diskouézet d’ézhan̄ raven̄t ar reizded, ha desket d’ézhan̄ ar wiziégez, ha diskouézet d’ézhan̄ hen̄t ar furnez ?\n15. Chétu ar brôadou a zô ével eur banné dour a gouéz euz ar zâḻ, hag ével eur c’hreunennik enn eur valan̄s ; chétu ann énézi a zô ével eur boultrennik.\n16. Hag al Liban na vézô két a-walc’h évit lakaad ann tân, hag hé lôéned na vézin̄t két a-walc’h évid ôber eur sakrifiz.\n17. Ann holl vrôadou a zô dira-z-han̄ ével pa na ven̄t két, hag hén̄ a zell anézho ével nétrâ, ével ar goullô.\n18. Out piou éta é réot-hu Doué hén̄vel ? Ha pé skeûden a zavot-hu d’ézhan̄.\n19. Ar gôf hag hén̄ na rai két d’ézhan̄ eur skeûden deûz ? Ann orféber-aour hag hén̄ n’hen doaréô két enn aour, hag ann orféber arc’han̄t é taolennou arc’han̄t ?\n20. Ar méchérour fûr a zilenn eur c’hoat kré ha divreinuz ; lakaad a râ hé skeûden enn hévélep doaré na horellô két.\n21. Ha n’hoc’h eûs-hu két gwézet ? Ha n’hoc’h eûs-hu két klévet ? Ha n’eo két bét rôed da anaoud d’é-hoc’h adaleg ar penn-ken̄ta ? Ha n’hoc’h eûs-hu két poellet pénaoz eo bét diazézet ann douar ?\n22. Hén̄ eo a azez war voul ann douar, hag a zell ével kiḻeien-raden ar ré a choum war-n-ézhan̄ ; hén̄ eo en deûz lédet ann én̄vou ével nétrâ, hag en deûz hô steñet ével eunn telt évit choum dindan-han̄.\n23. Hén̄ eo a gâs-da-nétra ar ré a en̄klask ann traou kuzet, hag a laka da nétrâ barnérien ann douar.\n24. Hag ivé hô c’héf né két bét plan̄tet, né két bét hadet, n’en deûz két taolet hé c’hrisiou enn douar ; enn-eunn-taol en deûz c’houézet war-n-ézhô, hag hî a zô bét dizec’het, hag eur gourven̄ten é deûz hé skiñet ével kôlô.\n25. Out piou hoc’h eûs-hu va hévélébékéet, ha va c’heidet, émé ar san̄t ?\n26. Savit hô taoulagad d’ann néac’h, hag arvestit piou en deûz krouet ann traou-zé ; hag a gâs hô armé enn hen̄t dré niver, hag hô galv holl dré hô hanô, hép ma choum hini war-lerc’h, ker brâz eo hé veûrded, hé ners, hag hé c’halloud.\n27. Pérâg é lévérez, ô Jakob, pérâg é lévérez, ô Israel : Kuzet eo va hen̄t ouz ann Aotrou, ha va barn a ia ébiou d’am Doué ?\n28. Ha na ouzoud-dé két, ha n’éc’h eûs-té ket klévet pénaoz Doué eo ann Aotrou peûr-baduz, péhini en deûz krouet harzou ann douar ; péhini na\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/38&oldid=156777 »\nKemmoù diwezhañ degaset d'ar bajenn-mañ d'an 18 Meu 2020, da 18:58.


Reneuémant ag er promesseu a Vadiènt - Wikimammenn\nReneuémant ag er promesseu a Vadiènt\n1831 (p. 115-116)\n◄ Eit gobér profession Reneuémant ag er promesseu a Vadiènt Promesseu e zeliér gobér d’unan a ouilieu er Pantecoust, aveit reneuéein énamb er græce ag er Gonfirmation ►\nAG ER PROMESSEU A VADIÈNT,\nD'unan-benac a ouilieu Pasq, eit en dout guet Doue ur Reneuémant ag er grcæce a Vadiènt, goudé er perdêg en dou groeit en Directour ar en excellance ag er Sacremant-cé.\nO MEN Doué ! goulen e ran pardon a greis me halon guet hou majesté m’em bout disinouret mem Badiènt ha manquet a estimein assès hac a bourfitein ag er græce cair hou poai groeit deign en dé ma hoen bet badéet, d’em laquat de vout unan ag hou pugalé, de vout unan a vambreu hou Corf mystérius, en Ilis, a béhani Jésus-Chrouist, me Salvér, e zou er pèn. Grateah e ran hinihue a greis ma halon, dirac hou majesté, é presance en ol Sænt hac Ælet, é vein, guet er secour a hou cræce, fidelloh d’accomplissein durant mem buhé en obligationeu sacret a mem Badiènt ; m’ou reneuai hinihue a greis me halon ; renonciein e ran aveit er rest a mem buhé de dantationeu en drouc-speret, de vanitéeu er bed ha de zesirieu er horf.\nAdtapet diwar « https://br.wikisource.org/w/index.php?title=Reneuémant_ag_er_promesseu_a_Vadiènt&oldid=80861 »\nKemmoù diwezhañ degaset d'ar bajenn-mañ d'an 23 Kzu 2015, da 14:27.


Kêr João Pessoa, en arvor Paraíba.\nSede pelec'h emañ João Pessoa, e Paraíba.\nJoão Pessoa eo anv kêr-benn stad Paraíba, e Brazil. Anavezet eo evel ar gêr ma sav an heol abretañ, abalamour m'emañ e-kichenik Ponta do Seixas, al lec'h reterañ en Amerika. Se zo kaoz eo lesanvet "Porta do Sol", Dor an Heol.\nPa voe krouet em 1585 e oa anvet Filipéia de Nossa Senhora das Neves ("Itron Varia an Erc'h", pa oa bet savet deiz ar gouel-se). An trede koshañ kêr e Brazil eo, hag an hini diwezhañ savet er XVIvet kantved.\nAdtapet diwar « https://br.wikipedia.org/w/index.php?title=João_Pessoa&oldid=1923117 »\nKemmoù diwezhañ degaset d'ar bajenn-mañ d'an 1 Gen 2022, da 14:14.


Journal de Renaud Camus, dimanche 13 octobre 1985\ncréée le mercredi 9 juillet 2014, 15 h 49\nmodifiée le lundi 22 juin 2015, 17 h 29Dimanche 13 octobre 1985, 3 heures de l’après-midi. Reprise d’Iphigénie en Tauride, hier soir, à l’Opéra, dans la très classique mise en scène de ~~~~~~~~ ~~~~~~~, ~~~ ~~~~ ~~~~~~ ~~~~~~~ ~~~ ~~~~~~~~ ~~~~~~~~ ~~~ ~~~~~~. ~~~~~~~ ~~~~~~~~, ~~~~ tient le rôle ~~’~~~~~~~~~~ ~~~ ~~~~~~~~~~~, ~~~~~~~~~~~ ~~~~~~~~ ~~~~~~~~, “~~~~~~~~~~~” : ~~~ ~~~~~ ~~~~ ~~~~~~ ~~~~~~, ~~~~~ ~~~ ~~~~~~~~ ~~~~~~~~~~. ~~~ ~~~ ~~~~~~~~~ ~~~~~ ~~~~~~~~~~ ~~~~~ ~~~~~~~ ~~~~~~~~~~~~~~~ ~~~ ~~~~~~, dans un opéra ~~~ ~~~~~~~ ~~~~~~~~~~ ~~~ ~~~ ~~~~~~~~, ~~~~~, ~~~~ ~~~~~~~~~~~~~~~~ ~~~~~~~~~~~~~ ~~~~ ~~~~~~~~. ~~~ ~~ ~~~ ~~~~~ ~~~~~~ ~~~~ ~~ ~~~~~~~ ~~ ~~~~ ~~~~~ ~~~~ ~~~~~~~~~ ~~~~~~ ~~~~~~~ (Michael Ebbecke) et ~~~~~~~ (~~~~~~~ ~~~~~~), ~~~~~~~~~~ ~~~ ~~~ ~~~~~~~~~~ ~~~~ ~~~~~~ ~~~~~ ~~~~~ ~~~~~~~ : ~~~~~~ ~~~~~~~~~~~~~~~~~~ ~~~~ ~~’~~~~~~~ ~~~~~ ~~~~~~~~~~~~ ~~~~ ~~~~~ ~~~~~~~~ ~~~~ ~~~~~ ~~~~~~ ~~~~~~ ~~’~~~ ~~~~ grands dialogues achriens ~~~ ~~’~~~~~~ ; « ~~~ ~~~~~ ~~~~~ ~~~~ ~~~~ ~~~~~~~, / ~~~~~~~~ ~~~ ~~~~~~~~ ~~~~~ ~~~~~~~~~~ ». ~~~~~~~~~ ~~~ ~~~~~~~ ~~~ ~~~~~~~ ~~~~~~~ ~~~~ ~~’~~~~~~ ~~~~~~ ~~~~~~, ~~~ ~~~ ~~~~~~ ~~’~~ plus aucune présence ~~~ ~~~~~ ~~~ ~~~~ ~~~~~~~~~~~ ~~~ ~~~~~~~ ~~~~~~~~~~~~ ~~’~~~~~~~, ~~~~ ~~~~ ~~~~~~~~~~~ ~~~~~~~~~~~~, ~~~ ~~’~~ ~~~~~ ~~~~~~-~~~~~~ ~~ ~~~~~ ~~~~~ ~~’~~~~ ~~~~~~ ~~~~ ~~~~~~, ~~~~ ~~~~~~~ ~~~ par tous les ~~~~~~~. ~~~ ~~~~~~~ ~~~ ~~~~~~~~ ~~~~~~~~~~~~ ~~~ ~~~~~~~ ~~~ ~~~~~~~ ~~~~ ~~~~~~~~ ! ~~~~~ ~~~~~~ ~~~~ ~~~~~~~~~ ~~~~~ ~~~ ~~~~~, ~~’~~~~~~~~ ~~~ ~~~~~~~~, ~~~~~ ~~~~ ~~~ ~~~~ ~~~~~~~~~~ principales, elle est ~~~~~~~~~~ ~~~~~-~~~~~ ~~~~ ~~’~~~~~~~~~~~~~ ~~~ ~~~~ ~~~~~~~~~~~, ~~~ ~~~~~~. ~~~ ~~~~ ~~~ ~~~~ ~~~~~ ~~~ ~~~~~~~~~~ ~~~~ ~~~~ ~~~~~~ ~~~ ~~~~~~~, ~~~ ~~ ~~ ~~~~~~~~~ ~~~~~~~~~~, ~~~~~~ la prima donna ~~~~~~~~ ~~~~~~ ~~~ ~~~~ ~~~ ~~~~~~~~ ~~~~~~ ~~~~~~~ ~~~ ~~~~~ ~~~ ~~~~~~~~ — ~~ ~~~~~ ~~~~~ ~~~~ ~~~ ~~~~~~ ~~~~ ~~~~~ ~~~~~ ~~~~~~~~ ~~~~~ ~~~~~~~~ ~~~~~~~ ~~~~~ que ce soit…\nAutre ~~~~~~~~~ ~~~ style : Le Monde ressemble ~~~ ~~~~~ ~~~ ~~~~~ ~~~ ~~~~ Marché.\nLe ~~~~ ~~~~~~~ ~~~~ ~~~ ~~~~~~ ~~~~~~~~ ~~~~~~~~~~, ~~~~~ ~~~~~ ~~~~ ~~~~~~~~~~ ~~~ ~~~~ ~~~~~~~~~~~~~~ ~~~’~~~ ~~~ peut résulter. Certes ~~~ ~~~~~~ ~~~~~~~ ~~~~~ ~~~~~~~. ~~~ ~~~~~~~~ ~~~~ ~~~~~~~ ~~~ ~~~~ ~~’~~~~~~. ~~~ ~~~~~~~ ~~~ ~~~~~~ ~~~~~~ ~~~ ~~~~ ~~~~~~~~ ~~~~~~~~~~~~, ~~~ ~~~~~ ~~~~~~~~ ~~~~~ ~~~ ~~~~~~~~~~ mais au contraire ~~~ ~~~~~~~ ~~ ~~~ ~~~~~~~ ~~~~~~~~~~~ ; ~~~~~~~~ ~~~~ ~~~~~~~~~~ ~~~~~~~~, ~~~ ~~~~~~~~~~~~ ~~~~ ~~~~~~~ ~~~~~~~~~~, ~~~~~~~ ~~~ ~~~~~~~ ~~~ ~~~~~~~~~~~, ~~~~-~~~-~~~~~~~ ~~~~, ~~~~ ~~~~~ ~~~ ; ~~~~~~~~ ~~ ce que les ~~~~~~~~~~, ~~~~~~~~~~~~~ ~~~~~~~~~, ~~~~~~~ ~~~~~~~ ~~~ ~~~~ ~~~~~~~~~ ~~~ ~~~~~~ ~~~~~~~~ ~~~~~~~~~~~~~~~. ~~~ ~~~~~~~ ~~~ ~~~ ~~~~~~~~~~ ~~~~~ ~~~~~~~~, ~~~ ~~~~~~~ ~~~ ~~~~~ ~~~ ~~~~~ ~~~ ~~~ possible de son ~~~~~~~~~~, ~~~ ~~~~~~~ ~~~ ~~~~~~~~~~ ~~~ ~~~~~~~~, ~~~ ~~~~~~~~~~, ~~~ ~~~~. ~~~~~ ~~’~~~ ~~’~~ ~~~~~, ~~~~~~ ~~~ ~~~~~~~, ~~~~~-~~~~~, ~~~ ~~’~~~ ~~~ ~~’~~~~~~ ~~~ ~~~~ ~~~~~~~. ~~~ a procédé au ~~~~~ ~~~~ ~~~~~, ~~~~~~~~~~~~ ~~~~~ ~~~~~ ~~~~ ~~~~ ~~~ ~~~~ ~~~~~~~ ~~’~~~~~ ~~~~~~~~~~~, ~~~~~~~~ ~~’~~~~~~~ ~~~~~~~ ~~~ ~~~~~~~~~~ ~~~ ~~~~~~~ ~~~~ ~~~~~~~~~ ~~~~~~~~~~, ~~~ ~~~~~ ~~~~~~ ~~~ telle boutique. Ce ~~~~ ~~~~ ~~~~~~~~ ~~’~~~~ ~~~~~ ~~~~~~~~~~~, ~~~ ~~’~~ ~~~~~ ~~~~~~ ~~~~ ~~~ ~~~~~~ ~~~~~~~~~ ~~~~~~~~ ~~~ ~~~~ ~~~~ ~~~~~~~~~~, ~~~ ~~~~ ~~’~~~~ ~~~~ ~~~~~~~~~ ~~~~ ~~~~~~~~~~~~, ~~~~~~-~~~ comprendre, mais seulement ~~~~~~ ~~~ ~~~~~~~~ ~~~ ~~’~~~~~~~~~~~~. ~~~ ~~~~~~~~~, ~~’~~~~ ~~~~ ~~~~~~~~~ ~~’~~~~ ~~~~~~~~, ~~~~~ ~~~~ ~~~~~~~~ ~~~~ ~~~~~~~~ ~~~ ~~~~ ~~~~~~~~~ ~~~~~~~~ ~~’~~~~~~~~~~~~~~ patchworks stylistiques.\nLe ~~~~~~ de Libération n’est ~~~~ ~~~~~ moi supportable. Mais ~~~ ~~’~~~~~ ~~~~~ ~~~ ~~~~~ ~~~~~~ ~~~~~ Libération que ~~~~~ les Sur ~~~ Vif de ~~~~~~~~~ ~~~~~ du Monde. ~~~ ~~’~~~~ ~~~~~~~~~ ~~~~ ~~~ ~~~~~~~ ~~’~~~~~~~ ~~~ ~~~~~~~ ~~~~~~~~~ ~~~~ ~~~~~~~~~ aujourd’hui, chez moi, ~~~~ ~~~~~~ ~~~ ~~~~~~~~~~~~~~~ ~~~~~~~~~ — ~~~~ j’aime Le Monde, ~~~ ~~’~~~~~ ~~~~~~ —, ~~~~~ ~~~~~~ ~~~~~~~ ~~’~~~ ~~~~~~~~ ~~~ ~~~~~~~~~ ~~~~~ ~~~ ~~~~~~~ ~~~~~~~~ ~~~~ ~~~ “~~~~~~~ ~~~ la limonade” à Marseille :\n« Ils ~~~~~~~~~~, ~~~~ ~~~ ~~~~~~~~~~, ~~~~ ~~~ ~~~~~ flinguer. »\nÇ’aurait ~~~ ~~~~~ ~~~~ ~~~~~~~~~ ~~’~~~~~~~, ~~~~~ ~~~~~~ ~~~~~. ~~~ ~~~ ~~’~~~~~~~ pas Le Monde pour ~~~~~ ~~~~~.


Goude diskar an Trede Reich e 1945 e voe rannet Alamagn e div lodenn : aloubet gant ar Sovieded e voe lodenn ar reter, hag anvet e voe Republik Demokratel Alaman (DDR). Tu ar c’hornôg e voe aloubet gant ar Saozon, an Amerikaned hag ar C’hallaoued. Al lodenn-se a zeuas da vezañ Republik Kevreadel Alamagn (BDR). Anvioù kodet a voe roet d’al lec’hioù tremen (checkpoint e saozneg) bet aozet etre takad ar reter ha re ar c’hornôg :\nAlpha : etre BDR ha DDR, e Helmstedt\nBravo : etre DDR ha Berlin, e Dreilinden\nCharlie : etre Berlin ar c’hornôg ha Berlin ar reter.\nTankoù amerikan ha re soviedel tal-ouzh-tal e Checkpoint Charlie e 1961\nCheckpoint Charlie e 2004\nMiret int bet a-hed ar brezel yen, ha betek diskar Moger Berlin e 1989 (adunvanet eo bet Alamagn e 1990). Checkpoint Charlie a oa e Friedrichstraße, war an harz etre Mitte (takad soviedel) ha Kreuzberg (takad amerikan). Implijet e oa evit leuskel tremen an estrañjourien hag implijidi an c’hannatioù. Meneget eo Checkpoint Charlie e romantoù polis evel re John le Carré. Hiziv an deiz eo unan eus lec’hioù Berlin gweladennet ar muiañ gant an douristed.\nhttp://www.e-cityvisit.com/berlin/checkpointcharlie/index.html Troiad amwir e Checkpoint Charlie\nhttp://www.mauermuseum.de/ Mirdi haus am Checkpoint Charlie\nAdtapet diwar « https://br.wikipedia.org/w/index.php?title=Checkpoint_Charlie&oldid=1731049 »\nDernière modification le 20 Kzu 2016, à 07:56\nKemmoù diwezhañ degaset d'ar bajenn-mañ d'an 20 Kzu 2016, da 07:56.


An den lor glanneet\n1 Diskenn a ra euz ar menez. Kalz tuda ya d’e heul. 2 Ha setu eun den lor o tostaad hag o stoui durazañ, en eur lavared : « Aotrou ! Ma fell dit, e hellez ma glannaad. 3 Astenn a ra Jezuz e zorn ha touch outañ, en eur lavared : « Felloud a ra din : bez glanneet ! » Dioustu eo glanneet e lorgnez. 4 Ha Jezuz da lavared : « Taol evez ! Na lavar da zen, med kerz d’en em ziskouez d’ar beleg, ha da ginnig ar prov bet gourhemennet gand Moizez : eun testeni e vo evid an dud. »\nFeiz ar hantener\n5 Edo oh antreal e Kafarnaom. Tostaad a ra eur hantener outañ 6 hag e erbedi : « Aotrou, emezañ, bez’ ema ma mevel war e wele, du-mañ, seizet hag o houzañv mil boan. » 7 Lavared a ra : « Mond a ran-me d’e barea. » 8 Respont a ra ar hantener : « Aotrou, emezañ, n’on ket din e teufes dindan ma zoenn. Med lavar eur ger hepken hag e vo pareet ma mevel. 9 Rag me, hag a zo eun den dindan halloud, ez eus soudarded dindannon. Lavared a ran da unan : “Kee !” hag ez a. D’unan all : “Deus !” hag e teu. D’am mevel : “Gra an dra-mañ !” hag her gra. »\n10 Souezet eo Jezuz o kleved kement-se, ha lavared a ra d’ar re o veza ouz e heul : « Amen, her roi a ran deoh da houzoud : e den ebed en Izrael n’em-eus kavet seurt feiz. 11 Lavared a ran deoh : kalz a zeuio euz ar Zav-heol hag euz ar Huz-Heol d’azeza ouz taol, gand Abraham, lzaak ha Jakob, e rouantelez an neñv. 12 Med mibien ar rouantelez a vo taolet er-mêz, en deñvalijenn diavêz : eno e vo leñvadeg ha skrignadeg dent. » 13 Neuze e lavar Jezuz d’ar hantener : « Kee ! Evel m’az-peus kredet, ra vo greet dit ! » Pareet eo ar mevel d’an eur-ze.\n14 Dond a ra Jezuz beteg ti Pèr, ha kavoud mamm-gaer hemañ war he gwele, terzienn ganti. 15 Kemer a ra-eñ he dorn, hag ez a an derzienn kuit. Sevel a ra-hi, hag o zervicha.\n16 Deut an abardaez, e tougont dirazañ kalz tud eet an diaoul enno. Kas a ra ar sperejou er-mêz, gand eur gomz, ha parea an oll re glañv, 17 evid seveni ar ger bet lavaret gand Izai : « Kemer a ra-eñ on drougou, samma a ra or hleñvejou. »\nEvid mond da heul Jezuz\n18 O weled e-leiz a dud en-dro dezañ, e kemenn Jezuz mond d’an tu all d’al lenn. 19 Eur skriver a dosta outañ, o lavared : « Mestr, mond a rin war da lerh, forz da beleh ez afes. » 20 Respont a ra Jezuz dezañ : « Al lern o-deus o zoullou, laboused an neñv o neiziou. Med mab an den n’e-neus leh ebed da ziskuiza e benn. »\n21 Unan euz e ziskibien a lavar dezañ : « Aotrou ! Lez ahanon da vond da zouara ma zad, da genta. » 22 Respont a ra Jezuz dezañ : « Deus d’am heul ! Lez ar re varo da zouara o zud varo ! »\nSioullaad a ra ar barrad-amzer\n23 Pignad a ra er vag, hag e ziskibien d’e heul. 24 Ha setu ma teu eur barrad-amzer war ar mor, ken m’eo goloet ar vag gand an tonnou. Med kousket eo-eñ.\n25 Tostaad a reont, hag e zihuni, en eur lavared : « Aotrou ! On savete ! Kollet om ! » 26 Lavared a ra dezo : « Perag kaoud aon, tud dister o feiz ? » Neuze, en e zav, e hourdrouz an aveliou hag ar mor, ha setu eur halm-gwenn. 27 Souezet eo an dud hag e lavaront : « Peseurt den eo hemañ ken ma teu zoken an aveliou hag ar mor da zenti outañ ! »\nDiaouled ha moh\n28 Pa zegouez en tu all d’al lenn, e bro ar Hadarenianed, e teu davetañ daou zen eet diaouled enno, o tond er-mêz euz ar beziou. Ken fero int ma ne hell den ebed tremen dre an hent-se. 29 Ha setu m’en em lakont da grial : « Petra ahanom dit, emezo, mab da Zoue ? Ha deut out amañ, a-raog an amzer, d’on lakaad da houzañv ? »\n30 Hogen, bez’ e oa, pell diouto, eur vandennad vraz a voh, o klask o boued. 31 E aspedi a ra an diaouled : « Ma on taolez er-mêz, emezo, or has er vandennad voh. » 32 Hag eñ da respont dezo : « It ! » Dond a reont er-mêz ha mond e-barz ar moh ; ha setu an tropell a-bez o tiruilla euz lein an tornaot, beteg ar mor. Mervel a reont en dour.\n33 Tehed a ra kuit paotred ar moh, mond e kêr, ha kemenn pep tra c’hoarvezet diwar-benn an daou zen eet diaouled enno. 34 Ha setu ar gêr a-bez o tond war-zu Jezuz. Ouz e weled, e bedont da vond pell diouz o harzou.\nPevarzegved sizunvez war ar bloaz\t+\nPevarzegved sizunvez war ar bloaz\nEuz ar 5 d’an 11 a viz Gouere 2020\nPevarzegved sul war ar bloaz (A)\nMz 11, 25-30 (A)\n— « Va Zad, Mestr an neñv


Pajenn:Morvan - Buez ar Zent, 1894.djvu/634 - Wikimammenn\nPajenn:Morvan - Buez ar Zent, 1894.djvu/634\n13 a Vengolo\nsant maorill, eskop\nganthan e Rom, hag en doa c’hoant ive da vizita ann Douar Santel. Ar chaloni-ze o veza marvet er Palestin, Gi a zigasaz he vizou d’he genvreudeur a Anderlek, ha divar neuze ar re-ma a zalc’haz ar Zant enn ho zervich. Mes ne vevaz mui pell goudeze, ha Doue her galvaz davethan d’ann 12 a viz guengolo euz ar bloaz 1012. Eur maread miraklou a c’hoarvezaz var he vez, ha divezatoc’h e oue savet eno eunn iliz gant arc’hant ar re a ioa bet pareet o tont di da bardouna.\nNag a dud a veler c’hoaz hirio o chench micher hag o vont divar ar meaz er c’heariou enn esper gounit muioc’h a arc’hant. Mes gant ann darn vuia anezho ec’h erru ive ar pez a erruaz gant sant Gi : e leac’h pinvidikaat, dont da veza paouroc’h eo a reont. Ouspenn-ze, aliez siouaz ! e kollont ho feiz, kaera tenzor o doa er bed-ma. Mar d-oc’h eta sur a vara enn ho micher, ha mar d-eo eaz d’ehoc’h ober ho silvidigez ennhi, ne d-it ket d’he zreki oc’h eunn all hag a c’hell ho lakaat da goueza er brasa dienez, ha beza kaoz d’ehoc’h d’en em zaoni.\nann trizekved devez a viz guengolo\nMaorill a ioa ganet enn Itali, hag a deuaz e Frans da zeski gant sant Martin ar feson da erruot enn huela pazenn euz ar zantelez. Sant Martin a roaz d’ezhan ann Ursiou sakr, ha goudeze ec’h en em dennaz enn Anjou ; eno e oue hanvet da bersoun e Chaloon. Divezatoc’h e oue choazet evit beza eskop enn Anjer, hag ober a eure he zever er garg-ma gant kement a aked hag a furnez ma c’hounezaz kalounou ann holl.\nEunn devez, eur c’hreg a lakeaz he glask da vont da rei ar gonfirmasion da eur mab d’ezhi hag a ioa goall glanv. O veza m’edo neuze o lavaret he offerenn, ne c’hellaz ket mont dioc’htu, hag etre daou ar c’hrouadur a varvaz. Ann dra-ze a reaz kement a boan d’ezhan ma lakeaz enn he benn n’oa ket din da veza eskop, ha setu hen ha kuitaat Anjer dre guz evit tec’het da Vro-Zaoz.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/634&oldid=137863 »


Gouren a ra Lewellyn e Skol Gouren Kemperle abaoe un toullad bloavezhioù dija. Eus ar c'hentañ eo bet ar c'houlzad 2009/2010 evitañ. E kampionad Penn-ar-Bed, dalc'het e Gwitalmeze d'ar 25 a viz Ebrel , eo bet tapet gantañ an eil plas...\nDANVEZ ABADENN C'HOARIVA\nD'al lun 14 a viz Even e vo kinniget e vo d'ar skolajidi al labour graet e-pad ar prantadoù c'hoariva e Ti an Holl Penharz da 2e30 : - Dek den 'barzh ur bodenn ui gant an daou 6ved, melen ha glas : korriganed laouen pe tort, ur gontadenn...\nCLAP A L'OUEST : SKOLAJIDI KEMPER MENNET !\nAn abadenn e Tregon Daou glasad 4re hor skolaj a oa bet diriaou e Tregon evit gwelout filmoù 14 skolaj ha lise all eus Penn ar Bed. Filmoù faltazi dreist-holl, filmoù spont ha klipoù video gant sonerezh Tryo. Plijus e oa gwelout Bob...


(Adkaset eus Ar C'henwerzh tric'horniek)\nDre an hent-se e veze eskemmet sklaved eus Afrika ha produioù Amerika etrezek Europa. Un hent doare tric'horn damheñvel a oa dija, lesanvet volta do mar. Implijet e veze gant Portugaliz, a-raok beaj Kristol Goulm. Implijet e veze evit mont eus an Inizi Kanariez betek an Azores. Kristol Goulm en doa astennet an hent evit reiñ an tu da Europiz da dizhout Amerika.\n2 Ar sklaverezh\n4 Tro-dro d'ar C'henwerzh tric'horniek\n5 Er sevenadur\n5.1 Diell filmoù\nBigi a loc'he eus porzhioù Europa (Naoned, Bourdel, Bristol, Liverpool, Londrez da skouer) da vont war-zu Afrika. Eno e veze eskemmet bitrakoù, gwiadoù, armoù hag alkool en eskemm ouzh sklaved. Ar sklaved a veze kaset etrezek Amerika evit labourat er parkeier dreist-holl. Ur wech gwerzhet ar sklaved evel chatal e veze prenet danvez evel kotoñs, butun ha sukr.\n3 Gwerzhañ ar sklaved en Amerika ha distreiñ da Europa gant madoù da werzhañ en ur priz uhel.\nLiverpool zo bet lakaet evel porzh brasañ ar c'henwerzh tric'horniek, a-fet sklaved, a vloaz da vloaz betek nebeut amzer 'zo pa'z eo bet lakaet anat ne oa ket met hini Rio de Janeiro.\nAr sklaverezh[kemmañ | kemmañ ar vammenn]\nPell eus ar skeudenn poblek, tapout sklaved a oa afer an Afrikaned pe an Arabed hepken, hervez ar skrivagner ha kazetenner amerikan Daniel Pratt Mannix (1911-1997) n'eus bet nemet 2% eus ar sklaved bet skrapet gant marc'hadourien wenn.\nAl lançados, tud hanter Afrikaned-hanter Portugaliz a oa ul liamm etre ar werzherien sklaved afrikan hag ar re wenn.\nHervez studioù gant Skol-veur Emory University ha gant Henry Louis Gates Jr., e vije e-tro 12,5 milion a sklaved a oa bet kaset eus Afrika etrezek an trevadennoù e Norzh ha Su Amerika. El lec'hienn internet Voyages: The Trans-Atlantic Slave Trade Database e vez kavet titouroù a-zivout ar beajoù sklaved o loc'hañ diouzh Afrika. Diskouez a ra e oa Portugal, Rouantelezh-Unanet, Bro-C'hall, ha Spagn ar broioù o devoa gwerzhet ar muiañ a sklaved.\nBigi dezougen sklaved hervez ar vro\nBrazil portugalek 4,821,127 3,804 9,402 1,033 27,702 1,174 130 4,864,372\nAntilhez gall 2,562 90,984 1,003,905 725 12,736 6,242 3,062 1,120,216\nAmerikaoù spagnol 195,482 103,009 92,944 808,851 24,197 54,901 13,527 1,292,911\nAmerikaoù izelvroek 500 32,446 5,189 0 392,022 9,574 4,998 444,729\nStadoù-Unanet amerika 382 264,910 8,877 1,851 1,212 110,532 983 388,747\nInizi Gwerc'h Danat 0 25,594 7,782 277 5,161 2,799 67,385 108,998\nN'eo ket erruet 748,452 526,121 216,439 176,601 79,096 52,673 19,304 1,818,686\nE program skol ar c'hlasoù pevare klas e vez roet an tu d'ar skolajidi vreton da studiañ ar C'henwerzh tric'horniek .\nE-pad pell ez eo chomet mut an istorourien war plas an Afrikaned hag an Arabed er C'henwerzh tric'horniek, abeg da zizemglevioù istorourien ez eo c'hoazh.\nLod tud a orin eus Afrika a c'houlenn ur sammad arc'hant evit ar gwall dorfedoù graet dezho hervezo gant ar C'henwerzh tric'horniek. Dre al lezenn degaset gant Christiane Taubira Delannon e vefe rediet ar broioù o defe bet gounezet arc'hant da baeañ met n'eo ket sklaer piv a baefe nag evit piv, na penaos.\nAmistad gant Steven Spielberg, 25 a viz C'hwevrer 1998, 2 eur 28\nRoots: The Saga of an American Family gant Alex Haley, 12 a viz Gwengolo 1976\n↑ Slave Voyages, Trans-Atlantic Slave Trade - Estimates\nAdtapet diwar « https://br.wikipedia.org/w/index.php?title=Kenwerzh_tric%27horniek&oldid=1911910 »\nKemmoù diwezhañ degaset d'ar bajenn-mañ d'an 27 Gwe 2021, da 15:57.


Pajenn:Koñchennoù eus Bro ar Ster Aon.djvu/11 - Wikimammenn\nPajenn:Koñchennoù eus Bro ar Ster Aon.djvu/11\nGwechall e oa eun den santel, eur manac’h hag a rae, eus an eil penn d’an deiz d’egile, vad d’ar beorien ha d’ar re glañv.\nKoz ar c’hosa e oa, ha ne oa nemet gwelloc’h a ze : kalon ar re goz a zo tenerik. Mall ha mall a veze atao warnezañ da rei skoazell d’an dud. Brudet e oa rak-se e pell-bro, ha dont a rae tud eus a dregont leo hag ouspenn da c’houlenn perz en e bedennou mat. Ganto e tigasent aluzenou da rei d’al lean. Hemañ avat ne vire ket eun diner war e ano e-unan ha kement a gemere, gant eun dorn, a rede, dre an dorn-all, davet eur paour-kaez bennak.\nMorse, nemet Mab Doue e vije, ne voe den ker mat-all war an douar…\nE-giz e lec’h-all, tud a varve er vro-se, hag evit doare e stad vat, rak pignat a raent war eeun d’ar Baradoz. Diouz ar mintin, eun devez hañv, sant Per a wel eun ene e sevel herr war-du e zor. Hag e dal ha diroufenna, ha raktal e alc’houez a zo er potailh, ha dibrenn eo an or. Hag heñ :\n« Deuit tre eta, va mignon. »\n« Bennoz an Dreinded sakr warnoc’h, aotrou Sant Per. »\n« Ha warnoc’h ivez. »\nHa Per, lemm e deod :\n« Petra ’zo nevez dre zu-ze ? »\n« Nebeut a-walc’h a dra, Sant mat. »\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/11&oldid=149554 »\nKemmoù diwezhañ degaset d'ar bajenn-mañ d'an 6 C'hwe 2019, da 14:05.


Lostig (sin) - Wikipedia\nTired lemm ( ˊ )\nTired lemm doubl ( ˝ )\nTired boud ( ˋ )\nKaron / háček ( ˇ )\nlostig ( ¸ )\nTired kognek ( ˆ )\nDaouboent ( ¨ )\nPik ( · )\nAnusvaara ( ̣ )\nKrogig / Dấu hỏi ( ̉ )\nRont / kroužek ( ˚ )\nSpiritus asper ( ʽ )\nSpiritus lenis ( ʼ )\nMerkoù all implijet a-wechoù evel sinoù diakritek\nSkrab ( ’ )\nBarennig serzh ( | )\nDaoubik ( : )\nVirgulenn ( , )\nBarrennig ( ˗ )\nTildenn ( ˜ )\nPoent kreiz ( l·l )\nAr lostig, pe ar zedig, pe ar cédille en galleg (eus ar spagnoleg cedilla, « "z" »-ig) a so ur sin diakritek. Istorikamant ne oa ket graet gantañ nemet dindan ur "c" o toned deus ur "c" latin staonekaet (pe a-wezhoù deus un "t"). Ar letrenn "ç"-se (« "c" zedig ») a oa distaget /ts/ d'ar mare-se. Dibaoe emà bet gwannaet da /s/, da /θ/ (e spagnoleg), da /z/ a-wezhoù sikén, etre vogalennoù.\nç ş ţ\nSetu emà ar zedig ur "z" bihan, treçet en skritur gotik medieval ha plaçet dindan ar "c".\nEr penn-kentañ, a-benn notiñ ar fonem /ts/ deus ar yezhoù neo-latin (o toned deus ur "c" /k/ latin palatalised ha goude-se assibiled), pa oa dirag ur vogalenn o c'houll an distagadur « kreñv » /k/ ("a", "o" pe "u"), e vese meur à vod : ur "c" hebkén ("co" ewid /tso/, pezh n'eo ket diforc'hus), pe "ce" ("ceo"), pe c'hoazh "cz" ("czo"). An "e" pe ar "z" a servije neuse da letrenn-diforc'hañ.\nAn diwezhañ skritur an-heni a so bet berraet, er c'hrenn-amser a-taw, ba Bro-Spagn, dre lakaad ur "c"-ig a-us ar "z" da gomañs, ha goude dre skrivañ ur "c" normal gant ur zedig dindanni.\nD'ar mare-se e rae tud-so ba Bro-Spagn gant ar ç ba-dirag "i" ha "e" sikén ("çinco", « pemp »), pezh a oa un « hiper-reizherezh » (a-walc'h e vije bet gant ar "c" hebkén). Ar c'hallegerion a-vremañ a ra evel-se alïes, o skrivañ traou evel "içi".\nAr "ç"-se a so bet kemeret goude-se, ewid ar memes implij, gant skriturioù ar portugaleg, ar c'hatalaneg, ar galleg (« le "c" à queue » e vese lâret), hag ar brezhoneg beteg kantved 19 (an dastumer Jean-Marie de Penguern da skouer, tro-dro 1850, a skrive c'hoazh : reçeo, dissouçi, ar plaç, ar ça ta... hag a-wezhioù all : kommancet, offic, massonerien...). (Ar spagnoleg, diwezatoc'h, en-deus dileset ar zedig, o skriviñ ar "ç" "z", pe "c" noazh dirag "e" ha "i").\nE-barzh ar fin e servij an dra-se da notiñ distagadur ar ger en ur virañ ur merk etimolojik.\nAr zedig goude, diwar kantved 19, a so bet implijet ewid diforc'hañ letrennoù all : "ş", "ţ"...\nNotenn : Kavet e vez lostigoù dindan letrennoù-so ha n'int ket zedigoù 'nehe : an e caudata, hag an ogonek "ę".\nAdtapet diwar « https://br.wikipedia.org/w/index.php?title=Lostig_(sin)&oldid=1856919 »\nKemmoù diwezhañ degaset d'ar bajenn-mañ d'an 18 Du 2019, da 11:38.


Our House (kanaouenn, Graham Nash) - Wikipedia\nOur House (kanaouenn, Graham Nash)\nOur House (Hon zi) a zo ur ganaouenn saoznek savet gant ar c'haner-sonaozer saoz Graham Nash (1942-).\nEnrollet e voe d'ar 5 a viz Du 1969 hag embannet gant Atlantic Records d'an 11 a viz Meurzh 1970, a-gevret gant nav c'hanaouenn all, war Déjà Vu, albom kentañ ar strollad sonerien Crosby, Stills, Nash & Young. Kanet eo gant an aozer, eilet gant mouezhioù David Crosby (1941-) ha Stephen Stills (1945-). Seniñ ar piano a ra Nash ha pedet e voe ar sonerien gitar-boud Greg Reeves ha bateri Dallas Taylor (1948-2015) ivez.\nDispleget en devoa Graham Nash e oa bet awenet gant darvoudoù munut c'hoarvezet d'ar mare ma oa o chom e ti an arzourez kanadian Joni Mitchell (1943-) e Laurel Canyon (Los Angeles (Kalifornia), Stadoù-Unanet Amerika). Bet e oant bet o leinañ e Los Angeles ha prenet he devoa Joni Mitchell ul lestr en ur stal e Ventura Boulevard (Traoñienn San Fernando, en norzh da Los Angeles). Distro en o zi e savas Nash ar sonenn en ur ober un eurvezh tra ma oa Mitchell o tastum bleuñv er jardin. Ken eeun ha tra...\n...el lec'hienn AZLyrics.\nOur House, kanet gant Crosby, Stills, Nash & Young.\n↑ Savet e oa bet, e 1982, ur ganaouenn heñvel he zitl gant Madness, disheñvel-mik ar pozioù hag an ton avat.\n↑ Crosby, Stills, Nash & Young – Déjà Vu el lec'hienn Discogs.\nAdtapet diwar « https://br.wikipedia.org/w/index.php?title=Our_House_(kanaouenn,_Graham_Nash)&oldid=1730587 »\nKanaouennoù Crosby, Stills, Nash & Young\nKemmoù diwezhañ degaset d'ar bajenn-mañ d'an 14 Kzu 2016, da 14:46.


Bureau zo un anv-familh gallek.\nGallout a rafe bezañ kar d'ar ger burell.\nLaret e veze burra e latin eus un danvez gros. Eus burra e vije deuet ar ger da vezañ burrus, hag alese burrellum ha burel , ha neuze bureau. Ar bureau a oa ur vantell burell. Da gentañ e oa an danvez lakaet war un daol-labour, ha diwar-se e vije bet anv an daol hec'h-unan e galleg.\nKavet e vez e Breizh, e Bro-Naoned, e Bro-C'hall hag e Kebek. E Stadoù-Unanet Amerika e reer gant ar ger evit envel kalz ajañsoù gouarnamant ha melestradurezhioù.\nJean Bureau (~1390-1463), dipmomat gall en amzer ar roue Charlez VII\nLouis-Édouard Bureau (1830 - 1918), medisin ha botanist breizhat\nLéon Bureau, greantour breizhat ha dastumer brezhoneg Bourc'h-Baz\nLouis Bureau (1847-1936), zoologour breizhat\nMarc Bureau, anv meur a bolitikour kebekat\nAdtapet diwar « https://br.wikipedia.org/w/index.php?title=Bureau&oldid=1889422 »\nKemmoù diwezhañ degaset d'ar bajenn-mañ d'an 6 Kzu 2020, da 21:41.


Buhez ar Sent/1912/Ar Familh Zantel - Wikimammenn\nBuhez ar Sent/1912/Ar Familh Zantel\n◄ Fransez a Zal Ar Familh Zantel Per Nolask ►\nKomz kentan Hon Zalver dastumet gant an Avielerien, ha deut betek d’imp, eo hounnez, ha daoust m’eo berr, e ro d’imp da anaout eleiz a dreo. Diouti eo anat ne anave Jezuz nemet eur gwir Dad, hag eo Doue ; eur rumm afferiou diouz e zoare, hag eo afferiou Doue ; eul lec’h hepken hag eo dleet e glask ennan, pa ne ve ket er gêr, hag eo ti Doue.\nDizrei a reas gant e gerent da Nazareth hag e sente oute. Kreski a rê en ment hag en furnez, dirak daoulagad Doue ha daoulagad an dud.\nBaradoz an douar oa o zi, abalamour ma oa sentidigez ha karante etre ar re a oa ennan. An heol aour, a ra bemde tro an douar, ne welas biskoaz, en e valeou, netra kaeroc’h evit tiegez Jozef, Mari ha Jezuz, en Nazareth.\nPa deuas diouaskel ar maro da skei war dor an ti-ze, ne lakas ket a anken ennan, rak evit an dud a vev en gras Doue, êl ar maro a zo eur mignon :\nMervel zo bevan gwell, en liorz kaer an nenvou ;\nMervel zo divleunian da gât kaeroc’h bleuniou.\nSant Jozef, hag an evoa douget ken alïes Jezuz war e galon, a dremenas etre e zivrec’h. Na kaeran maro !\nJezuz a varvas, nebeut blaveziou goude, da dri bla ha tregont, en kreiz e nerz, goude bezan prezeget epad tri bla :\nDornad plouz e wele kentan,\nHa koat kalet e zivezan.\nMari a welas an Iliz o kreski, hag hano he Mab oc’h ober d’an dud daoulinan. Mervel a reas etre divrec’h sant Yan, heb an disteran klenved, hec’h ene dispartiet diouz he c’horf, dre nerz ar garante he devoa evit he Mab Doue.\nAn ti ma vevas ennan ar Familh Zantel a zo bet douget gant an êle eus Nazareth da Loretta, elec’h m’hen gweler c’hoaz en de a hirie.\nJozef ha Mari a oa en penn tiegez Nazareth, hag a c’hourc’hemenne ; Jezuz, roue an nenv hag an douar, oa ar mab, hag a zente : et erat subditus illis. Hag evelse pep tra a oa en urz hag an treo a yee endro.\nAr re a zo laket gant Doue en penn an tiegeziou o deus da respont eus kement a c’hoarve enne : kement mil mad a ’n em gav a ra o enor, evel ma ra o dismeganz kement droug a zigoue.\nTud a zo hag a vefe lavaret na vent en penn an tiegeziou, nemet dre an droug a lezont da c’hoarvezout enne. N’ouzont ket gourc’hemenn ; penôs bezan en gortoz ec’h ouvefe o bugale senti ?\nTadou ha mammou, gourc’hemennet, p’eo gwir oc’h grêt evit se ; rak mar ’man ar gurunen a vestr hag a vestrez war ho penn, arabad d’ac’h ankouât n’eo ket ar gurunen-ze eun dra da vezan roët d’ar vugale da c’hoari, goude ma vefe ar vugale-ze bugale ugent vla.\nTadou ha mammou, gourc’hemennet, ha c’houi, bugale, sentet. Evelse eman an urz.\nAdtapet diwar « https://br.wikisource.org/w/index.php?title=Buhez_ar_Sent/1912/Ar_Familh_Zantel&oldid=36131 »\nKemmoù diwezhañ degaset d'ar bajenn-mañ d'an 29 Mae 2012, da 16:18.